qundao/data-zh-poetry huggingface dataset:
滴翠峰
作者：陈岩
朝代：宋

春气熏空草木浮，绿云冉冉起山头。
岚光浥翠浓于染，润入衣襟冷欲秋。
滴翠峰
作者：陈岩
朝代：宋

春气薰空草木浮，绿云冉冉起山头。岚光浥翠浓于染，润入衣襟冷欲秋。
漂溪
作者：陈岩
朝代：宋
体裁：七言绝句

摇摇曳曳水西流，风定波凝不起沤。傍岸人家星散住，尘埃终莫污沙鸥。
漱玉滩
作者：陈岩
朝代：宋
体裁：七言绝句

水石相逢骤作声，铿然律吕自天成。山中纵乏知音听，亦有流鱼傍岸行。
澌澌水
作者：陈岩
朝代：宋
体裁：七言绝句

危柱抨抨曳素丝，水声还解发天机。风来未定风还住，恍讶山中鼓瑟希。
澜溪
作者：陈岩
朝代：宋
体裁：七言绝句

小溪亦有怒涛翻，可但沧溟始足观。世事会心无广狭，请君来此试观澜。
激清亭
作者：陈岩
朝代：宋

灯影昏昏枕半攲，此清原自少人知。水声到夜浑如雨，睡思过于听雨时。
激清亭
作者：陈岩
朝代：宋

灯影昏昏枕半欹，此清原自少人知。
水声到夜浑如雨，睡思过于听雨时。
濯缨潭
作者：陈岩
朝代：宋
体裁：七言绝句

山深地僻人稀到，安得沧浪孺子歌。缨上本无尘可濯，莫将止水强扬波。
灵龟石
作者：陈岩
朝代：宋
体裁：七言绝句

巧石排成五总龟，人间无事不前知。如今已自灵于物，还记泥中曳尾时。
炼丹井
作者：陈岩
朝代：宋
体裁：七言绝句

閒中惟有高低枕，老去宁无内外丹。千载稚川今往矣，谁言古井不生澜。
煎茶峰
作者：陈岩
朝代：宋
体裁：七言绝句

春山细摘紫英芽，碧玉瓯中散乳花。六尺禅床支瘦骨，心安不恼睡中蛇。
煎茶峰
作者：陈岩
朝代：宋
体裁：七言绝句

缓火烘来活水煎，山头卓锡取清泉。品茶懒检茶经看，舌本无非有味禅。
独秀峰
作者：陈岩
朝代：宋
体裁：七言绝句

一山夐出众山中，日照烟浮紫翠浓。山不争高人共仰，几多丘垤俨相从。
狮子峰
作者：陈岩
朝代：宋

懒上维摩室裏床，却来山顶现毫光。
纷纷百兽俱驯伏，薝卜春风到处香。
狮子峰
作者：陈岩
朝代：宋

懒上维摩室里床，却来山顶现毫光。纷纷百兽俱驯伏，薝卜春风到处香。
狮子行道峰
作者：陈岩
朝代：宋
体裁：七言绝句

佛力所至物皆化，看取南山金碧堆。林浮莽伏不衔毒，狮子昔曾行道来。
玉甑峰
作者：陈岩
朝代：宋

茹芝仙客老仙乡，净尽人间粒食肠。玉甑岂能无用处，几番与世熟黄粱。
玉甑峰
作者：陈岩
朝代：宋

茹芝仙客老仙乡，浄尽人间粒食肠。
玉甑岂能无用处，几番与世熟黄粱。
玉田庄
作者：陈岩
朝代：宋
体裁：七言绝句

妇馌夫耕笑语喧，地平一望暖生烟。得毋刬草来寻璧，好倩山家护玉田。
王季文书堂
作者：陈岩
朝代：宋
体裁：七言绝句

要学骑蟾主簿仙，休官直上九华巅。我来细读碑间字，风叶时时一飒然。
琉璃滩
作者：陈岩
朝代：宋

青碧琉璃手可拈，寒花多在雨中添。
高风不捲银河浪，仿佛康王谷裏帘。
琉璃滩
作者：陈岩
朝代：宋

青碧琉璃手可拈，寒花多在雨中添。高风不捲银河浪，仿佛康王谷里帘。
璎珞泉
作者：陈岩
朝代：宋
体裁：七言绝句

花花结结净无尘，却笑庄严未是真。五色明珠光照水，湛然清净本来身。
甘露泉
作者：陈岩
朝代：宋
体裁：七言绝句

山接灵河两派长，松间石上泻天浆。几思吸取清泠味，洗我一生烟火肠。
白蟮穴
作者：陈岩
朝代：宋
体裁：七言绝句

炊沙自昔终难饱，坎土于今乃可餐。翻笑青泥变青石，嵇康无分啜仙丹。
白鹤庙
作者：陈岩
朝代：宋
体裁：七言绝句

庙貌森严屋枕崖，地寒铺满纸钱灰。空明一碧秋如洗，若有神仙引鹤来。
白龟泉
作者：陈岩
朝代：宋
体裁：七言绝句

白龟摆脱泥涂辱，步入金莲佛道场。玉水迸流山石裂，有灵初不为刳肠。
百丈潭
作者：陈岩
朝代：宋

目观溶溶眩水精，耳根虩虩受雷声。
一杯更吸潭间味，併要胸中领此清。
百丈潭
作者：陈岩
朝代：宋

目观溶溶眩水精，耳根虩虩受雷声。一杯更吸潭间味，并要胸中领此清。
百丈箭
作者：陈岩
朝代：宋

飞瀑舂撞破的余，速如蓬矢脱桑弧。
谁知水底天吴伯，曾识人间金仆姑。
百丈箭
作者：陈岩
朝代：宋

飞瀑舂撞破的馀，速如蓬矢脱桑弧。谁知水底天吴伯，曾识人间金仆姑。
石屋
作者：陈岩
朝代：宋
体裁：七言绝句

磊磈中间忽洞开，旧题字字照苍苔。只言如我贪山少，亦有游人先我来。
石照
作者：陈岩
朝代：宋
体裁：七言绝句

刮垢磨光碧色深，日华穿漏解云阴。十分疑是仙人镜，照见茫茫万古心。
石牌峰
作者：陈岩
朝代：宋
体裁：七言绝句

山断空青近玉京，一牌就石琢磨成。烟揩雾拭明如镜，留与游人记姓名。
石船涧
作者：陈岩
朝代：宋

不怕掀天浪拍春，石船系在古溪滨。纵然水绕东流岸，犹胜虚舟误触人。
石船涧
作者：陈岩
朝代：宋

不怕掀天浪拍春，石船繫在古溪滨。
纵然水绕东流岸，犹胜虚舟误触人。
碧云峰
作者：陈岩
朝代：宋
体裁：七言绝句

瘦藤引我上崚嶒，苍壁如梯石作层。袖得碧云无用处，却将分赠住山僧。
碧云庵
作者：陈岩
朝代：宋
体裁：七言绝句

常日双扉多不开，客须投分始相陪。庭前蓦地失松影，试问碧云何处来。
碧桃岩
作者：陈岩
朝代：宋
体裁：七言绝句

自要贪閒非避秦，洞门隔断世间尘。山中不置四时历，开到碧桃知是春。
碧玉泉
作者：陈岩
朝代：宋

蕴玉含晖一水间，碧光炯炯照人寒。却疑洗出荆山璞，若有瑕疵试指看。
碧玉泉
作者：陈岩
朝代：宋

藴玉含晖一水间，碧光炯炯照人寒。
却疑洗出荆山璞，若有瑕疵试指看。
碧霄亭
作者：陈岩
朝代：宋
体裁：七言绝句

秋风吹上碧霄亭，足蹑灵河袖拂星。云影四垂天接地，恍疑有路到仙扃。
祈雨坛
作者：陈岩
朝代：宋
体裁：七言绝句

万感生于一念间，炷香惊起老龙蟠。今年人协嘉鱼梦，荒却池前古石坛。
神光岭
作者：陈岩
朝代：宋

眼看恒河几劫沙，随身锁子骨鈎加。
岭头闪闪神光动，无尽灯中转法华。
神光岭
作者：陈岩
朝代：宋

眼看恒河几劫沙，随身锁子骨钩加。岭头闪闪神光动，无尽灯中转法华。
福安院
作者：陈岩
朝代：宋

门前黄叶断人行，寂历山房昼亦扃。
疏竹矮窗僧兀坐，炷香熏笔自抄经。
福安院
作者：陈岩
朝代：宋

门前黄叶断人行，寂历山房昼亦扃。疏竹矮窗僧兀坐，炷香薰笔自抄经。
福海院
作者：陈岩
朝代：宋
体裁：七言绝句

风送香来草木灵，寿松何事不重青。日当亭午禅扉静，药杵声中鹤梦醒。
秀华亭
作者：陈岩
朝代：宋
体裁：七言绝句

瘦田糁糁豆花明，冷径毵毵柏叶清。何处路通云际寺，山人指我秀华亭。
秀绿亭
作者：陈岩
朝代：宋

曾看双峰老子诗，秀攒绿绕妙天机。
有人爱此无声画，更着幽亭相发挥。
秀绿亭
作者：陈岩
朝代：宋

曾看双峰老子诗，秀攒绿绕妙天机。有人爱此无声画，更著幽亭相发挥。
稻积峰
作者：陈岩
朝代：宋
体裁：七言绝句

探得松苓足养身，仙家留稻满仓囷。岂知山下人辛苦，五月青苗已粜新。
笑指亭
作者：陈岩
朝代：宋
体裁：七言绝句

多少人间狭路偏，山川还是旧山川。淡然忘笑兼忘指，嘿嘿真成第一禅。
绮霞峰
作者：陈岩
朝代：宋

欲识晴岚态度奇，直须待到夕阳时。
回光倒影山如染，状出余霞散绮诗。
绮霞峰
作者：陈岩
朝代：宋

欲识晴岚态度奇，直须待到夕阳时。回光倒影山如染，状出馀霞散绮诗。
缟溪
作者：陈岩
朝代：宋
体裁：七言绝句

风信吹凉入鬓清，悠然目送一鸥轻。鸥飞不尽天回影，练色波光曳曳明。
罗汉峰
作者：陈岩
朝代：宋
体裁：七言绝句

阅尽人间万劫尘，平生结习一无存。居山更向山头坐，兀兀真成不动尊。
罗汉行道峰
作者：陈岩
朝代：宋
体裁：七言绝句

碧眼禅师锡振空，石头无路不相通。俯看尘世三千界，总在空花起灭中。
翠光亭
作者：陈岩
朝代：宋
体裁：七言绝句

呷呷波间锦羽明，地无尘处可幽亭。唤回天上张公子，来与山家注水经。
翠屏峰
作者：陈岩
朝代：宋
体裁：七言绝句

削玉横陈开翠屏，东西有路总堪登。向来同识春山面，犹有苍苍九节藤。
翠峰庵
作者：陈岩
朝代：宋
体裁：七言绝句

缚屋山中数十年，薙茅诛棘旋开田。何须折柳溪边去，枯木寒林总是禅。
翠微峰
作者：陈岩
朝代：宋

岚气阴阴浅色山，更分黛墨染松关。喷云泄雾空濛外，湿翠冷沾襟袖间。
翠微峰
作者：陈岩
朝代：宋

岚气阴阴浅色山，更分黛墨染松关。
喷云泄雾空蒙外，湿翠冷沾襟袖间。
翠瀑亭
作者：陈岩
朝代：宋
体裁：七言绝句

湿翠抛来觉染衣，倚阑兀兀坐移时。偶因过雨添流水，增重棼丝曳练诗。
翠盖峰
作者：陈岩
朝代：宋
体裁：七言绝句

烟际亭亭出古崖，几层翠盖倚天开。铿然风向林梢过，知有神仙玉佩来。
翠羽池
作者：陈岩
朝代：宋

锦鸡花鸭烂成文，连雁双凫雪羽纷。同免王孙金弹子，飞来飞去一群群。
翠羽池
作者：陈岩
朝代：宋

锦鸡花鸭烂成文，连雁双鳬雪羽纷。
同免王孙金弹子，飞来飞去一群群。
老人峰
作者：陈岩
朝代：宋
体裁：七言绝句

佝偻形容古貌浑，旁连众岭似儿孙。荒山太古万万古，眼见游人来几番。
芙蓉馆
作者：陈岩
朝代：宋
体裁：七言绝句

拂壁留诗墨尚鲜，如今屈指五年前。直须强健常来此，到老宁消几五年。
花塘涧
作者：陈岩
朝代：宋

疏岩剔薮空王宅，金碧光中开宝坊。
日日散花方丈裏，山门流水例沾香。
花塘涧
作者：陈岩
朝代：宋

疏岩剔薮空王宅，金碧光中开宝坊。日日散花方丈里，山门流水例沾香。
茗地源
作者：陈岩
朝代：宋
体裁：七言绝句

暖风吹长紫芽茎，人向山头就水烹。陆羽傥曾经此地，谷帘安得擅佳名。
莲花峰
作者：陈岩
朝代：宋
体裁：七言绝句

风动云开净客颜，三千丈石锦烂斑。淤泥不是花开处，擢出天河绿水间。
莲花庵
作者：陈岩
朝代：宋

冷屋栖云是几年，嗔人履迹破苔钱。
不辞更入山深处，手种西方社裏莲。
莲花庵
作者：陈岩
朝代：宋

冷屋栖云是几年，嗔人履迹破苔钱。不辞更入山深处，手种西方社里莲。
菖蒲涧
作者：陈岩
朝代：宋
体裁：七言绝句

膜外浮云不较多，只将无事养天和。生来懒觅仙人药，九节菖蒲奈我何。
虎头岩
作者：陈岩
朝代：宋
体裁：七言绝句

下视眈眈猛若神，世方重利反轻身。纵教是虎真非石，藜藿来寻亦有人。
蜃蟠岭
作者：陈岩
朝代：宋
体裁：七言绝句

迤逦冈峦迅下驰，萦回蟠结几蛟螭。终然鼓勇归沧海，只待风雷借便时。
螺髻峰
作者：陈岩
朝代：宋
体裁：七言绝句

山无重数总蟠青，直北孤峰最有情。天巧绾成螺髻样，梳云沐雨百娇生。
西洪岭
作者：陈岩
朝代：宋
体裁：七言绝句

众壑中分岭势回，数家茅店傍山开。长风吹入松梢去，一片笙簧动地来。
覆瓯峰
作者：陈岩
朝代：宋
体裁：七言绝句

生铁团团铸翠峦，一瓯倒覆白云端。瓯中姓氏无人识，应被山灵静揭看。
观音岩
作者：陈岩
朝代：宋
体裁：七言绝句

一性圆时万境通，三生绮念堕真空。如今举眼无非佛，身在光明法界中。
览胜亭
作者：陈岩
朝代：宋
体裁：七言绝句

亭中妙墨粲于珍，添得一番山色新。幽坐看来如看画，我今欲画恨无人。
访山亭
作者：陈岩
朝代：宋
体裁：七言绝句

又拚十日作山行，去路一程高一程。三十年游游未了，青山应笑白髭生。
谏堂山
作者：陈岩
朝代：宋

茸茸莎草袅风长，二百年前一谏堂。旧地几番新地主，谏堂名字愈辉光。
谏堂山
作者：陈岩
朝代：宋

茸茸莎草褭风长，二百年前一谏堂。
旧地几番新地主，谏堂名字愈辉光。
资圣庵
作者：陈岩
朝代：宋
体裁：七言绝句

朝暮相依五老仙，鸟啼花落几何年。尘劳不到山深处，窗外日高人尚眠。
赤石绣石壁
作者：陈岩
朝代：宋

圣世承平百岁余，老翁因话建炎初。
绿林躏藉人波迸，二壁中间各占居。
赤石绣石壁
作者：陈岩
朝代：宋

圣世承平百岁馀，老翁因话建炎初。绿林躏藉人波迸，二壁中间各占居。
迭石塔
作者：陈岩
朝代：宋

无復晨钟暮鼓声，慧云犹护法灯明。
佛乘大有扶持力，旧塔虽欹不解倾。
逍遥台
作者：陈岩
朝代：宋
体裁：七言绝句

拂面溪风洒洒清，轻衫短帽御风行。逍遥自是天游乐，不结沙鸥水石盟。
透碧岩
作者：陈岩
朝代：宋

空洞玲珑万石攒，中间逗入翠光寒。
人来坐对山无语，表裏虚明不碍观。
透碧岩
作者：陈岩
朝代：宋

空洞玲珑万石攒，中间逗入翠光寒。人来坐对山无语，表里虚明不碍观。
邃谷岩
作者：陈岩
朝代：宋
体裁：七言绝句

千古尝留一窖冰，女萝簳竹锁寒阴。仙人肯为游人出，试问中间若许深。
醮坛
作者：陈岩
朝代：宋

粲粲无尘一石平，向来此地步虚声。
薜萝今绕空山裏，千古清风窦子明。
醮坛
作者：陈岩
朝代：宋

粲粲无尘一石平，向来此地步虚声。薜萝今绕空山里，千古清风窦子明。
野螺峰
作者：陈岩
朝代：宋
体裁：七言绝句

野螺倒向空中立，回旋萦成翠甲长。沬雾濡云真得计，鱼虾旧侣莫相忘。
金光洞
作者：陈岩
朝代：宋

神剜鬼划剧幽深，门外藤萝浅结阴。
洞裏金仙十年坐，湛然认得本来心。
金光洞
作者：陈岩
朝代：宋

神剜鬼划剧幽深，门外藤萝浅结阴。洞里金仙十年坐，湛然认得本来心。
金地茶
作者：陈岩
朝代：宋

瘦茎尖叶带余馨，细嚼能令困自醒。
一段山间奇绝事，会须添入品茶经。
金地茶
作者：陈岩
朝代：宋

瘦茎尖叶带馀馨，细嚼能令困自醒。一段山间奇绝事，会须添入品茶经。
金沙泉
作者：陈岩
朝代：宋
体裁：七言绝句

金能生水水涵金，本本源源造化心。几许碎金随水出，披沙终日若为寻。
钵盂峰
作者：陈岩
朝代：宋
体裁：七言绝句

农家辛苦靳逢年，谁似僧家饱饭眠。留得巾盂为老伴，丰年常在粥盂边。
闳肃书堂
作者：陈岩
朝代：宋
体裁：七言绝句

人生随遇是行藏，最有山灵引兴长。安得居乡伯休父，再来闳肃旧书堂。
青峭湾
作者：陈岩
朝代：宋

石涧竹冈无尽时，上难著脚下难窥。平生所性佳山水，烟雨中行不废诗。
青峭湾
作者：陈岩
朝代：宋

石磵竹冈无尽时，上难着脚下难窥。
平生所性佳山水，烟雨中行不废诗。
静观亭
作者：陈岩
朝代：宋
体裁：七言绝句

打围行蚁时时战，触纸痴蝇日日钻。有客云山深处卧，静中回向此心观。
风轮石
作者：陈岩
朝代：宋
体裁：七言绝句

我心匪石不可转，有石当风如转轮。何物山灵能薄相，工夫胜却斲轮人。
饮猿潭
作者：陈岩
朝代：宋
体裁：七言绝句

月照秋空风满林，孤猿渴饮碧潭深。我今忘我兼忘物，兀坐怡然不动心。
香林峰
作者：陈岩
朝代：宋
体裁：七言绝句

几许山花照夕阳，不栽不植自芬芳。林梢一点风微起，吹作人间百合香。
高僧石
作者：陈岩
朝代：宋
体裁：七言绝句

柏根翻动一炉香，白足高僧礼梵王。还了十方行脚债，却来山顶放圆光。
鬬鸡石
作者：陈岩
朝代：宋
体裁：七言绝句

未悟雄冠死结缨，昂然对峙只徒争。山头化作千年石，盛气飞憍不再萌。
黄匏城
作者：陈岩
朝代：宋
体裁：七言绝句

草色浓于野烧烟，春风吹面午阴天。长江摇荡游人眼，兴在悠悠一雁边。
黄石溪
作者：陈岩
朝代：宋
体裁：七言绝句

平田千亩万山中，水脉高低处处通。黄石一溪三十里，暖风吹动稻花丛。
黄粒稻
作者：陈岩
朝代：宋

紫芒金粒动秋风，三月腰鎌捲地空。
农事倦时天与力，机舂相继便论功。
黄粒稻
作者：陈岩
朝代：宋

紫芒金粒动秋风，三月腰镰捲地空。农事倦时天与力，机舂相继便论功。
齐云岭
作者：陈岩
朝代：宋
体裁：七言绝句

金阙瑶阶路不迷，白云翠岭一般齐。我今要达参寥境，借作凌虚万丈梯。
龙女泉
作者：陈岩
朝代：宋
体裁：七言绝句

祖师正渴山头水，龙女俄分海眼泉。万事不离无始劫，千年剩结未来缘。
龙安院
作者：陈岩
朝代：宋
体裁：七言绝句

蔓草丛生伴棘薪，古藤直上绕松身。寺前寺后清幽处，山鸟飞来不避人。
龙池
作者：陈岩
朝代：宋
体裁：七言绝句

喷激喧豗无已时，惊雷出地怒涛随。水从千仞峰头过，遇险应成一段奇。
龙池庵
作者：陈岩
朝代：宋
体裁：七言绝句

惠崇往矣邈遗踪，时有风来撼古松。想见草庵无恙日，月明池上独支筇。
龙游涧
作者：陈岩
朝代：宋
体裁：七言绝句

龙蟠水底安于命，龙奋云间便自神。或跃或潜须早决，何须来往涧南滨。
龙潭利众院
作者：陈岩
朝代：宋
体裁：七言绝句

日涵林壑紫光凝，草动花翻气似蒸。胜地刬开鼪鼬径，数间松屋住残僧。
龟山崇寿院
作者：陈岩
朝代：宋

白云起处着招提，一岭嵯峨众岭低。
多少山间好风景，人来先看蒋公题。
龟山崇寿院
作者：陈岩
朝代：宋

白云起处著招提，一岭嵯峨众岭低。多少山间好风景，人来先看蒋公题。
洗竹
作者：陈岩肖
朝代：宋
体裁：五言绝句

直干解新箨，低枝蔽旧丛。芟繁留嫩绿，引月更添风。
甘露
作者：陈岩肖
朝代：宋

负土筑新阡，松楸手亲艺。结庐居墓傍，猿鹤为垂涕。屈指几星霜，精诚动天帝。三宵神泽零，霏霏洒松盖。晓看岁寒枝，厌浥满苍翠。初含红日光，颗颗金珠缀。味分饴蜜甘，香夺芝兰气。亭午若凝脂，青丝系千穗。赤城千里传，冠盖日相继。
甘露
作者：陈岩肖
朝代：宋

负土筑新阡，松楸手亲艺。
结庐居墓傍，猿鹤为垂涕。
屈指几星霜，精诚动天帝。
三宵神泽零，霏霏洒松盖。
晓看岁寒枝，厌浥满苍翠。
初含红日光，颗颗金珠缀。
味分饴蜜甘，香夺芝兰气。
亭午若凝脂，青丝繫千穗。
赤城千里传，冠盖日相继。
题巾子山广轩
作者：陈岩肖
朝代：宋
体裁：七言律诗

屹立双峰入云表，登临聊为小迟留。四围山色搀天碧，一曲波光抱郭流。身世欲违尘俗态，生涯宜与水云谋。何当占断层峦顶，一室烟霞百虑休。
句
作者：陈峤
朝代：宋

彭祖尚闻年八百，陈郎犹是小孩儿。小桥风月年年事，争奈潘安老去何。
句·其二
作者：陈峤
朝代：宋

小桥风月年年事，争奈潘安老去何。
自赋催妆诗
作者：陈峤
朝代：宋

彭祖尚闻年八百，陈郎犹是小孩儿。
赠萧韡
作者：陈峤
朝代：宋

一寸功名心已灰，翩然解组赋归来。
中兴天子登耆旧，二十余年挽不回。
赠萧韡
作者：陈峤
朝代：宋

一寸功名心已灰，翩然解组赋归来。中兴天子登耆旧，二十馀年挽不回。
题公署
作者：陈峤
朝代：宋

当默任言言地垢，当言任默默为尘。
当默当言俱无任，尘埃何由得到身。
题公署
作者：陈峤
朝代：宋

当默任言言是垢，当言任默默为尘。当默当言俱无任，尘埃何由得到身。
浮丘庙
作者：陈巨川
朝代：宋

浮丘羽化几经年，千仞青溪有洞天。丹灶石床依旧在，云深何处问神仙。
浮丘庙
作者：陈巨川
朝代：宋

浮丘羽化几经年，千仞青溪有洞天。
丹竈石床依旧在，云深何处问神仙。
挽赵秋晓
作者：陈师善
朝代：宋

风低健翮偶南翔，收敛虹霓万丈光。江左诸贤慕安石，贞元朝士独刘郎。尚期意气风云会，竟老英雄潦雾乡。如此典型今已矣，天乎莫诘意茫茫。惊呼事定隔存亡，天地无情此恨长。冷落席门怜曲逆，凄凉诗法忆濠梁。此生结习缘犹浅，晚景追陪愿未偿。珍重韩公遗稿在，忍将展玩怕情伤。
挽赵秋晓·其一
作者：陈师善
朝代：宋
体裁：七言律诗

风低健翮偶南翔，收敛虹霓万丈光。江左诸贤慕安石，贞元朝士独刘郎。尚期意气风云会，竟老英雄潦雾乡。如此典型今已矣，天乎莫诘意茫茫。
挽赵秋晓·其二
作者：陈师善
朝代：宋

惊呼事定隔存亡，天地无情此恨长。冷落席门怜曲逆，凄凉诗法忆濠梁。此生结习缘犹浅，晚景追陪愿未偿。珍重韩公遗稿在，忍将展玩怕情伤。
挽赵秋晓·其二
作者：陈师善
朝代：宋

惊呼事定隔存亡，天地无情此恨长。
冷落席门怜曲逆，凄凉诗法忆濠梁。
此生结习缘犹浅，晚景追陪愿未偿。
珍重韩公遗稿在，忍将展翫怕情伤。
弄水亭
作者：陈师孟
朝代：宋

新看滕阁旧游句，又见池亭弄水吟。
千古才华少人敌，一生风韵为情深。
向时行乐秾桃恨，此处重阳对菊心。
昨夜清溪明月裏，想君灵魄未消沉。
弄水亭
作者：陈师孟
朝代：宋

新看滕阁旧游句，又见池亭弄水吟。千古才华少人敌，一生风韵为情深。向时行乐秾桃恨，此处重阳对菊心。昨夜清溪明月里，想君灵魄未消沉。
和许伯翊访景山
作者：陈师服
朝代：宋
体裁：五言律诗

仙溪七十里，半世始闻名。一日见山面，千年怀友情。古匏浮晋醁，清水照尘缨。霜月亭亭白，连床话到明。
句
作者：陈师锡
朝代：宋

金马旧游三学士，玉麟交政两诸侯。溪门寂寞无人到，只有清风独自来。
句·其一
作者：陈师锡
朝代：宋

金马旧游三学士，玉麟交政两诸侯。
句·其二
作者：陈师锡
朝代：宋

溪门寂寞无人到，只有清风独自来。
题李公麟画归去来图
作者：陈师锡
朝代：宋

百中神锋夸妙手，当时破敌祗因机。
余花堕裓无人见，半偈流传岂易知。
题李公麟画归去来图
作者：陈师锡
朝代：宋

百中神锋誇妙手，当时破敌祗因机。馀花堕裓无人见，半偈流传岂易知。
投任伯雨诗
作者：陈师锡子
朝代：宋
体裁：七言绝句

恭惟持节日畿边，抗疏公车首荐贤。议论不能符国是，精诚直可动渊泉。
董奉山
作者：陈师韩
朝代：宋

院宇萧萧锁暮烟，昔人曾见此升仙。静看今日流渠水，应是当年炼药泉。座上山川疑改旧，林中僧行尽长年。我来寄宿应怀古，始信乡民不妄传。
董奉山
作者：陈师韩
朝代：宋

院宇萧萧锁暮烟，昔人曾见此昇仙。
静看今日流渠水，应是当年炼药泉。
座上山川疑改旧，林中僧行尽长年。
我来寄宿应怀古，始信乡民不妄传。
和范公希文怀庆朔堂
作者：陈希亮
朝代：宋
体裁：七言绝句

弱柳奇花递间栽，红芳绿翠对时开。主人当日孤真赏，魂梦还应屡到来。
题凤栖寺
作者：陈希伋
朝代：宋

千载传闻孰是非，高梧修竹晚风微。
欲知古寺曾栖凤，楼殿今无燕雀飞。
题凤栖寺
作者：陈希伋
朝代：宋

千载传闻孰是非，高梧脩竹晚风微。欲知古寺曾栖凤，楼殿今无燕雀飞。
春日田园杂兴五首
作者：陈希声
朝代：宋

香红眩眼缬蕤英，竹杖扶吟纵步行。桑眼蟆含青蕾小，麦须虾磔翠芒轻。黄花菜圃午风软，绿水秧畦春野平。芳树几声鸠雨过，苍苍柳色弄烟晴。犁锄遍野沸耕农，血吻鹃声一树红。畦矗秧针青剡剡，陇翻麦浪翠芃芃。鸡鸣昼寂花村雨，蛤吠朝寒草岸风。溪外云过横笛乱，微烟野色树茏葱。田园兴在早春时，眼缬生红喜上眉。门巷日高人扫雪，池塘烟涨水流澌。杯柈新岁欢同社，灯火元宵闹古祠。野老告余春事及，夜来小雨过前陂。田园兴在半春天，春事关心夜不眠。护撒秧畦须拥水，辟栽蔬圃更堤川。青囊子粒乡风旧，翠箬灵芽社雨前。独立斜阳无限意，一声拨谷野桥边。田园兴在晚春头，且说田蚕两事休。榆荚雨酣新水滑，楝花风软薄寒收。青枫蛾子催桑月，绿树鹂鹒报麦秋。但愿花村无吠犬，时呼薄酒背眠牛。
春日田园杂兴五首·其一
作者：陈希声
朝代：宋

香红眩眼缬蕤英，竹杖扶吟纵步行。桑眼蟆含青蕾小，麦须虾磔翠芒轻。黄花菜圃午风软，绿水秧畦春野平。芳树几声鸠雨过，苍苍柳色弄烟晴。
春日田园杂兴五首·其一
作者：陈希声
朝代：宋

香红眩眼缬蕤英，竹杖扶吟纵步行。
桑眼蟆含青蕾小，麦鬚虾磔翠芒轻。
黄花菜圃午风软，绿水秧畦春野平。
芳树几声鸠雨过，苍苍柳色弄烟晴。
春日田园杂兴五首·其三
作者：陈希声
朝代：宋
体裁：七言律诗

田园兴在早春时，眼缬生红喜上眉。门巷日高人扫雪，池塘烟涨水流澌。杯柈新岁欢同社，灯火元宵闹古祠。野老告余春事及，夜来小雨过前陂。
春日田园杂兴五首·其二
作者：陈希声
朝代：宋

犁鉏徧野沸耕农，血吻鹃声一树红。
畦矗秧针青剡剡，陇翻麦浪翠芃芃。
鸡鸣昼寂花村雨，蛤吠朝寒草岸风。
溪外云过横笛乱，微烟野色树茏葱。
春日田园杂兴五首·其二
作者：陈希声
朝代：宋

犁锄遍野沸耕农，血吻鹃声一树红。畦矗秧针青剡剡，陇翻麦浪翠芃芃。鸡鸣昼寂花村雨，蛤吠朝寒草岸风。溪外云过横笛乱，微烟野色树茏葱。
春日田园杂兴五首·其五
作者：陈希声
朝代：宋
体裁：七言律诗

田园兴在晚春头，且说田蚕两事休。榆荚雨酣新水滑，楝花风软薄寒收。青枫蛾子催桑月，绿树鹂鹒报麦秋。但愿花村无吠犬，时呼薄酒背眠牛。
春日田园杂兴五首·其四
作者：陈希声
朝代：宋

田园兴在半春天，春事关心夜不眠。护撒秧畦须拥水，辟栽蔬圃更堤川。青囊子粒乡风旧，翠箬灵芽社雨前。独立斜阳无限意，一声拨谷野桥边。
春日田园杂兴五首·其四
作者：陈希声
朝代：宋

田园兴在半春天，春事关心夜不眠。
护撒秧畦须拥水，闢栽蔬圃更堤川。
青囊子粒乡风旧，翠箬灵芽社雨前。
独立斜阳无限意，一声拨谷野桥边。
春日田园杂兴
作者：陈帝臣
朝代：宋
体裁：句

清晓蛙声引啼鴂，夕阳牛背立归鸦。
游茅山和诸侄
作者：陈序
朝代：宋
体裁：七言律诗

山南细路半青霄，人昔共游非俗交。浮玉故乡惊上国，埋丹清梦记中茅。峰头仙客归黄鹄，石面灵根走翠蛟。见说西园浑草莽，手栽寸柏已胜巢。
游钟山题八功德水庵壁
作者：陈序
朝代：宋

寒骑瘦马度山腰，目断青溪第一桥。尽是帝王陵墓处，野风荒草暝萧萧。十年尘土暗衣巾，乱走江乡一病身。西第将军成底事，北朝开府是何人。
游钟山题八功德水庵壁·其一
作者：陈序
朝代：宋
体裁：七言绝句

寒骑瘦马度山腰，目断青溪第一桥。尽是帝王陵墓处，野风荒草暝萧萧。
游钟山题八功德水庵壁·其二
作者：陈序
朝代：宋
体裁：七言绝句

十年尘土暗衣巾，乱走江乡一病身。西第将军成底事，北朝开府是何人。
药市
作者：陈应斗
朝代：宋
体裁：七言绝句

肘后应难一一传，多将灵药种仙山。仙禽捣就仙翁卖，挑杖悬壶走世间。
寄淮南亲旧
作者：陈应祥
朝代：宋
体裁：七言律诗

一别淮南二十年，寿阳风物想依然。秋深峡石山头寺，夜静浮桥月下船。茅酒沽来常满斗，白鱼买得不论钱。甚时脱此尘埃地，快意飞帆入楚烟。
西兴晚望
作者：陈应祥
朝代：宋

晚色催吟思，江风掠断霞。乱乌投岸木，幽鹭集河沙。月出海门近，人归渡口哗。会须操舴艋，随处是天涯。
西兴晚望
作者：陈应祥
朝代：宋

晚色催吟思，江风掠断霞。
乱乌投岸木，幽鹭集河沙。
月出海门近，人归渡口譁。
会须操舴艋，随处是天涯。
青紫峰亭
作者：陈应辰
朝代：宋

铁壁嶙峋构小亭，潇然云栋接风棂。烟光横抹半峰紫，山色不磨千古青。老去久无金马梦，归迟应愧草堂灵。明经拾芥成何事，得似朝来对翠屏。
青紫峰亭
作者：陈应辰
朝代：宋

铁壁嶙峋构小亭，潇然云栋接风櫺。
烟光横抹半峰紫，山色不磨千古青。
老去久无金马梦，归迟应媿草堂灵。
明经拾芥成何事，得似朝来对翠屏。
呈徐宪应特
作者：陈应龙
朝代：宋
体裁：古风

弱冠弄笔砚，耻为章句儒。夜半剑气发，精光射天衢。欲分天子忧，张灯阅地图。七闽山水秀，我亦思故庐。世事苦龃龉，吾道宁踌蹰。一官如涕唾，焉能轻重吾。
濯缨亭
作者：陈庚生
朝代：宋

谁引沧洲客，行歌到此亭。萦回一水碧，巉绝两峰青。小雨吹行舰，疏梅度远汀。我无缨可濯，华发任星星。
濯缨亭
作者：陈庚生
朝代：宋

谁引沧洲客，行歌到此亭。
萦迴一水碧，巉绝两峰青。
小雨吹行舰，疏梅度远汀。
我无缨可濯，华髪任星星。
谒陶隐居祠呈郎中张声华
作者：陈庚生
朝代：宋

炼就灵丹岁月赊，药炉丹灶旋成洼。庭空响落山松子，路远香迷野草花。旧事谁能问□水，神仙今已在东华。田翁犹酹先生酒，乱纸飞钱噪暮鸦。
谒陶隠居祠呈郎中张声华
作者：陈庚生
朝代：宋

炼就灵丹岁月赊，药炉丹竈旋成漥。
庭空响落山松子，路远香迷野草花。
旧事谁能问□水，神仙今已在东华。
田翁犹酹先生酒，乱纸飞钱噪暮鸦。
贺家湖
作者：陈庚生
朝代：宋
体裁：七言绝句

风流谁似贺知章，乞得平湖任草荒。今日藕花三百亩，折来依旧属君庄。
超然馆弹琴夜话
作者：陈庚生
朝代：宋
体裁：七言绝句

玉琴弹罢一灯青，仙鼠飞飞到客庭。道士却能谈肇论，夜深倾听有山灵。
书弋阳馆
作者：陈康伯
朝代：宋
体裁：古风

忆昨东京拜相时，武夫前导争驱驰。上奉天子一人命，下率百寮罗纲维。泰阶赐膳侑金币，上食供进黄门赍。夜来胡尘犯边土，手握亿万兵擒虏。挥扬杀气横九秋，指挥猛将皆貔虎。八荒扫荡沙漠空，旋师奏凯明皇宫。英雄富贵皆长事，辞荣解绶归兴浓。白石如玉泉如酥，河清海晏乐耕锄。雉鸣麦秀花卉敷，亲朋会合情欢娱。有子可教孙可训，有书可读田可租。常愿年丰五谷登，斯民安堵心则愉。
浪淘沙·台上凭阑干
作者：陈康伯
朝代：宋
体裁：词

台上凭阑干。犹怯春寒。被谁偷了最高山。将谓六丁移取去，不在人间。却是晓寒闲。特地遮栏。与天一样自漫漫。喜得东风收卷尽，依就追还。
浪淘沙（云藏鹅湖山）
作者：陈康伯
朝代：宋

台上凭阑干。犹怯春寒。被谁偷了最高山。将谓六丁移取去，不在人间。
却是晓寒间。特地遮拦。与天一样自漫漫。喜得东风收卷尽，依旧追还。
幽芳独秀在山林。不怕晓寒侵。应笑钱塘苏小，语娇终带吴音。
乘槎归去，云涛万顷，谁是知心。写向生绡屏上，萧然伴我寒衾。
送叶守
作者：陈康伯
朝代：宋
体裁：七言绝句

海国民皆兴礼义，潢池盗已息干戈。农桑四境丰年屡，箫鼓千村叶气多。
阮郎归·闲来溪上有云飞
作者：陈康伯
朝代：宋
体裁：词

闲来溪上有云飞。溪光接翠微。江南三月落花时。春波去棹迟。寻竹路，破林扉。苍台旧钓矶。欲归回首未成归。黄尘满素衣。
题闽县西湖
作者：陈康伯
朝代：宋
体裁：七言律诗

凿开百顷碧融融，颍上钱塘约略同。杨柳两堤连绿荫，芰荷十里馥香风。波涵翠巘层层出，潮接新河处处通。舆诵载涂农事起，从今岁岁作年丰。
题龟峰
作者：陈康伯
朝代：宋
体裁：七言律诗

形势如龟禀赋奇，昂头曳尾向溪湄。石色烝霞红甲润，苔痕湿雨绿毛垂。恍如献瑞在官日，犹似呈书出洛时。千秋矻立层霄表，寿比乔松可等期。
送程给事知越州
作者：陈康民
朝代：宋
体裁：七言律诗

五羊城郭一朝新，归作黄扉侍从臣。暂向天边辞禁闼，更于江外福吾民。锦衣上冢乡山晓，熊轼颁条驿路春。不待期年应报政，即看朝觐对严宸。
凉轩
作者：陈庸
朝代：宋

宰予居丰暇，构轩凉愈清。尘襟当此释，暑气未尝生。植竹助真性，弄琴宜正声。披风兹可会，觞咏豁交情。
江左驿舍寄文湖
作者：陈庸
朝代：宋
体裁：七言绝句

云水苍苍日欲阑，邮亭遥忆旧家山。故人两地分南北，几度相思鬓为斑。
句
作者：陈廓
朝代：宋

沧江练绕清晖阁，古榭苔封燕喜碑。
句
作者：陈廓
朝代：宋

沧江练遶清晖阁，古榭苔封燕喜碑。
句
作者：陈延
朝代：宋

水泛榴花来洞口，鹿迎樵客到仙家。
丹霞观
作者：陈延龄
朝代：宋
体裁：七言律诗

苍筤林深羽人观，正傍严陵旧钓台。山中白云夜或起，洞口丹霞昼不开。双成吹笛驾鸾下，葛翁掷杖为龙来。仙风道骨我亦有，姹女婴儿君可猜。
大安院
作者：陈延龄
朝代：宋

诗人假榻古兰若，松风涧水相泠泠。优婆塞倾椰子酒，须菩提讲莲花经。龙形老树雨知翠，佛头高山云见青。借问仙人渺何许，飞升一去三千龄。
大安院
作者：陈延龄
朝代：宋

诗人假榻古兰若，松风涧水相泠泠。
优婆塞倾椰子酒，须菩提讲莲花经。
龙形老树雨知翠，佛头高山云见青。
借问仙人渺何许，飞昇一去三千龄。
恩波桥
作者：陈延龄
朝代：宋
体裁：古风

富春胜趣景一幅，四面好山青簇簇。浙江逶迤向东来，千里平铺鸭头绿。老夫作官从此游，恩波阁道如虹浮。凭栏夜半玩星斗，会稽分夜天南头。是时万籁寂不作，惟见翱翔双白鹤。赤松正与董双成，坐驾云軿穷碧落。素娥海上来相迎，玉笙度曲鸾凤鸣。商音袅袅洗人耳，惊起葛翁仙梦醒。走着氅衣忙草草，开门误踢神炉倒。丹光飞起掩月明，虎啸龙吟天地老。
普明院
作者：陈延龄
朝代：宋

普明禅寺隐岩坰，狂客重来酒未醒。云气竟拖龙尾白，山容尽比佛头青。松林深处谁家屋，村墅斜阳若个亭。莫问笑谈归去晚，有诗留与赤松听。
普明院
作者：陈延龄
朝代：宋

普明禅寺隠岩垧，狂客重来酒未醒。
云气竟拖龙尾白，山容尽比佛头青。
松林深处谁家屋，村墅斜阳若个亭。
莫问笑谈归去晚，有诗留与赤松听。
浮觉院竹轩
作者：陈延龄
朝代：宋

山僧种竹数千个，堂户清阴日日浓。
从便寄栖天外凤，等閒梦化钵中龙。
护余贝叶云无迹，刺破苔痕石有踪。
老去要盟莲社约，一枝携取策龙钟。
浮觉院竹轩
作者：陈延龄
朝代：宋

山僧种竹数千个，堂户清阴日日浓。从便寄栖天外凤，等閒梦化钵中龙。护馀贝叶云无迹，刺破苔痕石有踪。老去要盟莲社约，一枝携取策龙钟。
小山见梅
作者：陈廷光
朝代：宋
体裁：七言律诗

小雪梅香已破缄，罗浮春信许先探。松林酒肆知谁醉，石壁题诗祇自惭。未放翠禽呼梦觉，待教黄野纵鸾骖。行当看我飞云顶，并取春魁压斗南。
登高凉山谒墓
作者：陈廷光
朝代：宋

云气拥松楸，佳城生意幽。
扫残黄叶路，奠徧绿新蒭。
想像音容在，瞻衣涕泗流。
东迁祷灵墓，端为护行舟。
登高凉山谒墓
作者：陈廷光
朝代：宋

云气拥松楸，佳城生意幽。扫残黄叶路，奠遍绿新刍。想像音容在，瞻衣涕泗流。东迁祷灵墓，端为护行舟。
戏作
作者：陈彦才
朝代：宋

赋命安能比鉅公，偶然年月与时同。
只因日上争些子，笑向连江作醉翁。
戏作
作者：陈彦才
朝代：宋

赋命安能比钜公，偶然年月与时同。只因日上争些子，笑向连江作醉翁。
句
作者：陈彦敏
朝代：宋

方离岭海逾千里，才出潇湘第一州。
句
作者：陈彦敏
朝代：宋

方离岭海逾千里，纔出潇湘第一州。
沁园春
作者：陈彦章妻
朝代：宋

记得爷爷，说与奴奴，陈郎俊哉。笑世人无眼，老夫得法，官人易聘，国土难媒。印信乘龙，夤绿叶凤，选似扬鞭选得来。果然是，西雍人物，京样官坯。郑郎上马三杯。莫把离愁恼别怀。那孤灯只砚，郎君珍重，离愁别恨，奴自推排。白发夫妻，青衫事业，两句微吟当折梅。彦章去，早归则个，免待相催。
沁园春·记得爷爷
作者：陈彦章妻
朝代：宋
体裁：词

记得爷爷，说与奴奴，陈郎俊哉。
笑世人无眼，老夫得法，官人易聘，国士难媒。
印信乘龙，夤绿叶凤，选似扬鞭选得来。
果然是，西雍人物，京样官坯。
送郎上马三杯。
莫把离愁恼别怀。
那孤灯只砚，郎君珍重，离愁别恨，奴自推排。
白发夫妻，青衫事业，两句微吟当折梅。
彦章去，早归则个，免待相催。
题黄敕背诗
作者：陈彭年甥
朝代：宋

彭年头脑太冬烘，眼似朱砂鬓似蓬。
紕缪幸叨三字内，荒唐仍预四人中。
放他权势欺明主，落却亲情卖至公。
千百孤寒齐洒泪，斯言无路入尧聪。
题黄敕背诗
作者：陈彭年甥
朝代：宋
体裁：七言律诗

彭年头脑太冬烘，眼似朱砂鬓似蓬。纰缪幸叨三字内，荒唐仍预四人中。放他权势欺明主，落却亲情卖至公。千百孤寒齐洒泪，斯言无路入尧聪。
到九锁陆永仲出迎次韵二绝
作者：陈律
朝代：宋

失身名利易沉浮，晚悟真筌盍退休。咫尺洞天无间阻，百岩芝蕨为吾留。老木阴阴拥涧深，九山锁锁问知音。白云仙侣藏云窦，先与好风吹醉吟。
到九锁陆永仲出迎次韵二绝·其一
作者：陈律
朝代：宋
体裁：七言绝句

失身名利易沉浮，晚悟真筌盍退休。咫尺洞天无间阻，百岩芝蕨为吾留。
到九锁陆永仲出迎次韵二绝·其二
作者：陈律
朝代：宋
体裁：七言绝句

老木阴阴拥涧深，九山锁锁问知音。白云仙侣藏云窦，先与好风吹醉吟。
游洞霄山中
作者：陈律
朝代：宋

白日黄尘客路迷，偶寻幽事入烟扉。云行翠岫鹤争舞，月落青林人未归。自喜身心无世系，愿从岩谷谢朝衣。祥光洞口仙题在，读罢令人悟昨非。
游洞霄山中
作者：陈律
朝代：宋

白日黄尘客路迷，偶寻幽事入烟扉。
云行翠岫鹤争舞，月落青林人未归。
自喜身心无世繫，愿从岩谷谢朝衣。
祥光洞口仙题在，读罢令人悟昨非。
题西门亭
作者：陈律
朝代：宋
体裁：七言律诗

吾家四正峰前住，射策君门亦快哉。三岛路从天外去，一枝香折月中来。鲤鱼晴跃桃花浪，鹦鹉春倾竹叶杯。预宴琼林非所望，偶先英俊步金台。
晓思
作者：陈得时
朝代：宋
体裁：五言律诗

南楼捲书坐，极目动清□。野色春千里，晴光晓万家。人耕烟外草，鸟啄树头花。记得夜来梦，清天飞日华。
露坐
作者：陈得时
朝代：宋
体裁：五言律诗

露坐当中夜，谁家梦正迷。行人在边戍，孤月到深闺。天迥斗横北，海寒风自西。庭前有高树，分借老乌栖。
吴下同年会诗
作者：陈德明
朝代：宋
体裁：七言律诗

旧交牢落寸心违，门掩苍苔省见稀。幸遇星郎分刺举，忝联桂籍得归依。公方阔步鸣先路，我独冥行怨落晖。遥想登台高会处，应怜乌鹊正南飞。
一剪梅·九日
作者：陈德武
朝代：宋

新酒初香菊半含。月也三三，日也三三。登高已约上崭岩，世事相担，风雨相担。头上茱萸颠倒簪。身在河南，心在江南。渊明何日解征骖，俯也何惭，仰也何惭。
一翦梅·新酒初香菊半含
作者：陈德武
朝代：宋
体裁：词

新酒初香菊半含。月也三三。日也三三。登高已约上崭岩。世事相担。风雨相担。头上茱萸颠倒簪。身在河南。心在江南。渊明何日解征骖。俯也何惭。仰也何惭。
千秋岁引·濯锦丰姿
作者：陈德武
朝代：宋

濯锦丰姿，新凉台阁。
懊悔巫云太轻薄。
琵琶未诉衣衫湿，菱花不照胭脂落。
凤凰池，鸳鸯殿，重金钥。
春色画船何处泊。
秋色丹青人难摸。
可惜风流总闲却。
此情不与人知道，知时只恐人挠着。
碧窗前，银灯下，陪孤酌。
千秋岁引·濯锦丰姿
作者：陈德武
朝代：宋
体裁：词

濯锦丰姿，新凉台阁。懊悔巫云太轻薄。琵琶未诉衣衫湿，菱花不照胭脂落。凤凰池，鸳鸯殿，重金钥。春色画船何处泊。秋色丹青人难摸。可惜风流总闲却。此情不与人知道，知时只恐人挠著。碧窗前，银灯下，陪孤酌。
庆春宫·高阳台
作者：陈德武
朝代：宋
体裁：词

风送深冬，雪消残腊，天时人事相催。堂北迎萱，水东问柳，阿谁报道春回。土牛装罢，候葭琯、先飞律灰。宜春宝字，是处人家，罗绮筵开。三年客里情怀。千里亲闱，一寸灵台。彩燕金钗，青丝生菜，还思纤手安排。韶光是也，可人的、如今再来。介他眉寿，但愿年年，春酒盈杯。
庆春宫·高阳台·风送深冬
作者：陈德武
朝代：宋

风送深冬，雪消残腊，天时人事相催。
堂北迎萱，水东问柳，阿谁报道春回。
土牛装罢，候葭管、先飞律灰。
宜春宝字，是处人家，罗绮筵开。
三年客里情怀。
千里亲闱，一寸灵台。
彩燕金钗，青丝生菜，还思纤手安排。
韶光是也，可人的、如今再来。
介他眉寿，但愿年年，春酒盈杯。
归朝欢·昨夜城头望牛斗
作者：陈德武
朝代：宋

昨夜城头望牛斗。金气横空作龙吼。朝天尺一鹤飞书，尊前夺我龙头友。风流江左後。青毡旧物曾坚守。念侨居、淮阳九载，闲却丝纶手。花骢欲系无长柳。玉箸频挥翻短袖。凤凰台近月重圆，紫薇花暖香依旧。功名随分有。论交要在知心友。唱阳关、一杯别酒，先祝斯文寿。
归朝欢·送前王通判惟善赴召
作者：陈德武
朝代：宋
体裁：词

昨夜城头望牛斗。金气横空作龙吼。朝天尺一鹤飞书，尊前夺我龙头友。风流江左后。青毡旧物曾坚守。念侨居、淮阳九载，闲却丝纶手。花骢欲系无长柳。玉箸频挥翻短袖。凤凰台近月重圆，紫薇花暖香依旧。功名随分有。论交要在知心友。唱阳关、一杯别酒，先祝斯文寿。
忆秦娥·疏帘揭
作者：陈德武
朝代：宋
体裁：词

疏帘揭。云端仰见娟娟月。娟娟月。不应何恨，照人离别。闭门独睡空愁绝。姮娥梦里低低说。低低说。悲欢离合，阴晴圆缺。
惜馀春慢·选冠子
作者：陈德武
朝代：宋
体裁：词

不语佳人，多才名友，天遣伴吾幽独。令姿潘岳，太素何郎，争似一丛红玉。谁为织云锦裳，天孙巧处，暗空机轴。别离间、陡觉春风一度，电光惊目。因念著、旧日欢娱，清平歌曲。板按玉人横竹。金盆月落，银烛纱笼，一刻千金难赎。微醉欲醒未醒，声声唤起，睡何时足。待移根、与赋归来，敢比渊明松菊。
惜馀春慢·选冠子·不语佳人
作者：陈德武
朝代：宋

不语佳人，多才名友，天遣伴吾幽独。
令姿潘岳，太素何郎，争似一丛红玉。
谁为织云锦裳，天孙巧处，暗空机轴。
别离间、陡觉春风一度，电光惊目。
因念着、旧日欢娱，清平歌曲。
板按玉人横竹。
金盆月落，银烛纱笼，一刻千金难赎。
微醉欲醒未醒，声声唤起，睡何时足。
待移根、与赋归来，敢比渊明松菊。
惜馀春慢·选冠子·阑葺疏芦
作者：陈德武
朝代：宋
体裁：词

阑葺疏芦，帘编小苇，好个清幽公馆。栽槐夹道，种菊盈轩，景物便堪咏玩。门外一番雨馀，嫩绿缘枝，浅清清眼。悄无人，一枕新凉睡觉，燕泥香暖。蓦地里、对景伤怀，思量无限。回首故园春远。松期竹待，壑诮林嘲，苦被浮名牵绊。一种思情最长，万叠江山，怎生遮断。向北堂见了，忘忧萱草，此心方满。
望海潮·三分春色
作者：陈德武
朝代：宋
体裁：词

三分春色，十分官事，令人孤负芳菲。歌燕簧莺，语花舞柳，园林好处谁知。还忆旧游时。对海棠驻马，红药题诗。一别东君，回顾又是隔年期。相思远在天涯。镇海填恨臆，山锁愁眉。杜宇能言，鹧鸪有泪，慢劳蝴蝶于飞。景与少年宜。把榆分新火，香透罗衣。风月常存，双鱼报道早来归。
望海潮·南冠一载
作者：陈德武
朝代：宋

南冠一载，西流万里，离怀孰不伤情。富贵邯郸，雨云巫峡，回头一梦空惊。谁辱又谁荣。问当时道德，今日功名。楚水吴山，向来多少送和迎。长安古道长亭。叹马啼不驻，车辙难停。薇老首阳，芝深商谷，时遥雾拥云平。此意已羞评。但金缄白雪，锦佩青萍。采竹崑崙，有时吹作凤凰鸣。
望海潮·南冠一载
作者：陈德武
朝代：宋
体裁：词

南冠一载，西流万里，离怀孰不伤情。
富贵邯郸，雨云巫峡，回头一梦空惊。
谁辱又谁荣。
问当时道德，今日功名。
楚水吴山，向来多少送和迎。
长安古道长亭。
叹马啼不驻，车辙难停。
薇老首阳，芝深商谷，时遥雾拥云平。
此意已羞评。
但金缄白雪，锦佩青萍。
采竹昆仑，有时吹作凤凰鸣。
望海潮·拱日亭
作者：陈德武
朝代：宋
体裁：词

山涯海角，天高地厚，长安举首何妨。万水朝宗，众星环极，平生此志无忘。亭上一翱翔。见烟收雾敛，凤翥龙骧。海色沧凉，金乌拍翅上扶桑。遥瞻咫尺清光。物无遐不烛，有隐皆彰。发蔀心劳，之官路远，篙师又促归航。不敢久徜徉。抱梧桐绮实，葵藿心肠。假我双翰，一朝飞上五云乡。
望海潮·钱塘怀古
作者：陈德武
朝代：宋
体裁：词

珑山西峙，浙江东逝，谁馀一箭临冲。凤舞龙飞，地灵人杰，当年树此勋庸。强弩万夫雄。令冯夷退舍，海若潜锋。拥石成堤，百川约束障西东。至今人物蕃丰。仰功扬山立，德润川容。乐极西湖，愁多南渡，他都是梦魂空。感古恨无穷。叹表忠无观，古墓谁封。棹舣钱塘，浊醪和泪洒秋风。
望海潮·陵山载酒
作者：陈德武
朝代：宋
体裁：词

陵山载酒，泗河扬柁，尊前折尽将离。才试牛刀，俄惊凫舄，令人去后多思。休唱别离词。看玉函星铁，骑佩铜丝。丹凤鸣阳，碧梧栖尔最高枝。等闲展对声词。对一庭明月，千里邦畿。西涧家声，玉堂人物，夜窗梦果心期。才思浩无涯。若深航濂洛，峻驾峨眉。胸抱相思，银筝锦字莫教迟。
望海潮·陵山载酒
作者：陈德武
朝代：宋

陵山载酒，泗河扬柁，尊前折尽将离。才试牛刀，俄惊凫舄，令人去後多思。休唱别离词。看玉函星铁，骑佩铜丝。丹凤鸣阳，碧梧栖尔最高枝。等闲展对声词。对一庭明月，千里邦畿。西涧家声，玉堂人物，夜窗梦果心期。才思浩无涯。若深航濂洛，峻驾峨眉。胸抱相思，银筝锦字莫教迟。
望海潮二调 其一 寄别浔郡鲁教谕子振、李训道宗深
作者：陈德武
朝代：宋

南冠一载，西流万里，离怀孰不伤情。富贵邯郸，雨云巫峡，回头一梦空惊。谁辱又谁荣。问当时道德，今日功名。楚水吴山，向来多少送和迎。长安古道长亭。叹马蹄不驻，车辙难停。薇老首阳，芝深商谷，时遥雾拥云平。此意已羞评。但金缄白雪，锦佩青萍。采竹昆崙，有时吹作凤凰鸣。
望海潮二调·其二
作者：陈德武
朝代：宋
体裁：词

祖觞东馆，移舟南渡，江天云树离离。盘谷渔樵，舞雩风咏，渴心常望云霓。知与故人齐。念翼残犹铩，足蹶还羁。百折江流，峡猿水鸟助孤凄。几回梦绕山西。耐疏篷夜雨，惊枕晨鸡。对无声诗，哦有声画，仪形已见端倪。回首暮云迷。又桐飞金井，燕落乌衣。有意相思，双鳞乘羽莫教迟。
望远行·城头初鼓
作者：陈德武
朝代：宋
体裁：词

城头初鼓，天街上、渐渐行人声悄。半窗风月，一枕新凉，睡熟不知天晓。最是家山千里，远劳归梦，待说离情难觉。觉来时，帘外数声啼鸟。谁道。为甚新来消瘦，底事恹恹烦恼。不是悲花，非干病酒，有个离肠难扫。怅望江南，天际白云飞处，念我高堂人老。寸草心，朝夕怎宽怀抱。
木兰花慢 其一 再用前韵
作者：陈德武
朝代：宋

对江云日暮，又那更、夜如年。见霜满晴空，山衔星斗，月挂城垣。知心故人间阻，几何时、尊酒会多贤。冷落巴山夜雨，凄凉剡水寒船。孱容羞睹镜中妍。远水与天连。怪梦有馀甜，酒无好味，诗不成篇。刀圭解生毛羽，向晨风、飞傍彩云边。报道东君到也，一枝春信先传。
木兰花慢 其二 三用前韵
作者：陈德武
朝代：宋

一春看又尽，问何日、是归年。望五岭重关，九嶷叠翠，满目藩垣。苍梧几时舣棹，许论文、高议仰英贤。夜立残花影月，朝盼尽柳阴船。天台山水世间妍。天姥赤城连。好收拾兰庄，白云深处，咏卜居篇。重寻旧游莺燕，恐无心、待雁夕阳边。声迹今犹密迩，鸾笺莫厌频传。
木兰花慢·一春看又尽
作者：陈德武
朝代：宋
体裁：词

一春看又尽，问何日、是归年。望五岭重关，九嶷叠翠，满目藩垣。苍梧几时舣棹，许论文、高议仰英贤。夜立残花影月，朝盼尽柳阴船。天台山水世间研。天老赤城连。好收拾兰庄，白云深处，咏卜居篇。重寻旧游莺燕，恐无心、待雁夕阳边。声迹今犹密迩，鸾笺莫厌频传。
木兰花慢·值升平海宇
作者：陈德武
朝代：宋
体裁：词

值升平海宇，又春色、与俱还。向杨柳楼台，海棠庭院，红药阑干。可人好风良月，都收拾入锦囊间。心事已超尘外，天公分付人间。世途陆海拥波澜。回首梦中看。想酒醒罗浮，云空巫峡，饭熟邯郸。从兹破琴煮鹤，猗阑不用对人弹。粗足少游衣食，何妨司马江山。
木兰花慢·寄桂林通判叶夷仲
作者：陈德武
朝代：宋

自淮阳别后，一回首、又穷年。叹蓬逐旋飙，叶随流水，星散维垣。南来忽闻归兴，岂苍天、故意要储贤。云慢凌司马赋，风偏动季鹰船。梅窗夜月见修妍。骏辔忆连钱。命画桨溪流，篮舆山郭，囊锦诗篇。休辞岁寒远道，对松篁、莫慰寂寥边。尘榻谁为我下，酒杯惟待君传。
木兰花慢·对江云日暮
作者：陈德武
朝代：宋
体裁：词

对江云日暮，又那更、夜如年。见霜满晴空，山衔星斗，月挂城垣。知心故人间阻，几何时、尊酒会多贤。冷落巴山夜雨，凄凉剡水寒船。孱容羞睹镜中研。远水与天连。怪梦有馀甜，酒无好味，诗不成篇。刀圭解生毛羽，向晨风、飞傍彩云边。报道东君到也，一枝春信先传。
木兰花慢·思情
作者：陈德武
朝代：宋

自东君别后，对花柳、愈无聊。但旅寓年年，梦添夜夜，饭减朝朝。应怜此情何似，恰梅天、风雨正潇潇。奁玉有谁暖眼，带围漫自松腰。深沈庭院好香烧。水远玉人遥。念信阻鸾笺，调空绿绮，字满鲛绡。东君也知人意，几黄昏、天际送兰桡。锦荔堂前载酒，梧桐月下吹箫。
木兰花慢·春游
作者：陈德武
朝代：宋

值升平海宇，又春色、与俱还。向杨柳楼台，海棠庭院，红药阑干。可人好风良月，都收拾入锦囊间。心事已超尘外，天公分付人间。世途陆海拥波澜。回首梦中看。想酒醒罗浮，云空巫峡，饭熟邯郸。从兹破琴煮鹤，猗兰不用对人弹。粗足少游衣食，何妨司马江山。
木兰花慢·自东君别后
作者：陈德武
朝代：宋
体裁：词

自东君别后，对花柳、愈无聊。
但旅寓年年，梦添夜夜，饭减朝朝。
应怜此情何似，却梅天、风雨正潇潇。
奁玉有谁暖眼，带围漫自松腰。
深沈庭院好香烧。
水远玉人遥。
念信阻鸾笺，调空绿绮，字满鲛绡。
东君也知人意，几黄昏、天际送兰桡。
锦荔堂前载酒，梧桐月下吹箫。
木兰花慢·自东君别後
作者：陈德武
朝代：宋

自东君别後，对花柳、愈无聊。但旅寓年年，梦添夜夜，饭减朝朝。应怜此情何似，却梅天、风雨正潇潇。奁玉有谁暖眼，带围漫自松腰。深沈庭院好香烧。水远玉人遥。念信阻鸾笺，调空绿绮，字满鲛绡。东君也知人意，几黄昏、天际送兰桡。锦荔堂前载酒，梧桐月下吹箫。
木兰花慢·自淮阳别后
作者：陈德武
朝代：宋
体裁：词

自淮阳别后，一回首、又穷年。
叹蓬逐旋飚，叶随流水，星散维垣。
南来忽闻归兴，岂苍天、故意要储贤。
云慢凌司马赋，风偏动季鹰船。
梅窗夜月见修妍。
骏辔忆连钱。
命画桨溪流，篮舆山郭，囊锦诗篇。
休辞岁寒远道，对松篁、莫慰寂寥边。
尘榻谁为我下，酒杯惟待君传。
木兰花慢·自淮阳别後
作者：陈德武
朝代：宋

自淮阳别後，一回首、又穷年。叹蓬逐旋飚，叶随流水，星散维垣。南来忽闻归兴，岂苍天、故意要储贤。云慢凌司马赋，风偏动季鹰船。梅窗夜月见修妍。骏辔忆连钱。命画桨溪流，篮舆山郭，囊锦诗篇。休辞岁寒远道，对松篁、莫慰寂寥边。尘榻谁为我下，酒杯惟待君传。
水调歌头 其三 咏掬水月在手
作者：陈德武
朝代：宋

莲衬凌波步，笋浴影娥东。晚妆脂粉犹腻，雪洁弄春溶。恰似玉盘拈指，莫是金环脱腕，宝镜逐华容。好个明珠颗，落在掌窝中。可人意，拿不住，握还空。骑鲸便欲深取，恐触卧骊龙。奈玉春纤冻也，那壁团圆何处，有影却无踪。不上广寒殿，便入水晶宫。
水调歌头 其四 咏弄花香满衣
作者：陈德武
朝代：宋

梦足芙蓉曙，步入牡丹丛。试将枝叶枚数，宠紫与娇红。如诉如歌体态，轻暖轻寒天气，春色把人烘。百斛沈檀味，两腋麝兰风。春衫透，罗袜沁，暗回中。芳心能有多少，一点束千重。只恐游丝行露，漫惹狂蜂轻蝶，珍重惜仪容。兰蕙修芳佩，苹藻荐公宫。
水调歌头·三五嫦娥月
作者：陈德武
朝代：宋
体裁：词

三五嫦娥月，夜色正婵娟。自从窃药归去，天上几千年。试问广寒高处，为甚缺多圆少，此理孰为权。弦望知天定，离合可人怜。典宫锦，歌水调，载楼船。谪仙居士何在，月色尚依然。遥想人生百岁，三万六千良夜，能得几时圆。莫遣金盆落，达曙照无眠。
水调歌头·好是三春景
作者：陈德武
朝代：宋
体裁：词

好是三春景，都在百花轩。美人眠不成梦，早已绣帘掀。分付海棠睡足，检点牡丹开未，桃李寂无言。叶露联珠络，枝月坠金盆。树铃索，高障槛，补篱藩。丁宁莺燕蜂蝶，上下莫争翻。遥想韶光九十，只恐花飞一片，瘦减玉颜温。不惮银瓶冷，汲井沃芳根。
水调歌头·日色隐花萼
作者：陈德武
朝代：宋
体裁：词

日色隐花萼，清夜宴华晴。梁州新曲初就，锦瑟按银筝。中坐太真妃子，列坐亲封秦虢，歌笑尽倾城。百斛金尊倒，一醉玉山倾。扶上马，东小玉，右双成。绛纱笼烛高照，宫漏已三更。抱得禄儿归去，酒醒三郎何处，忽听鼓鼙惊。可惜马嵬恨，不得寄丹青。
水调歌头·梦足芙蓉曙
作者：陈德武
朝代：宋
体裁：词

梦足芙蓉曙，步入牡丹丛。试将枝叶枚数，宠紫与娇红。如诉如歌体态，轻暖轻寒天气，春色把人烘。百斛沈檀味，两腋麝兰风。春衫透，罗袜沁，暗回中。芳心能有多少，一点束千里。只恐避丝行露，漫惹狂蜂轻蝶，珍重惜仪容。兰蕙修芳佩，苹藻荐公宫。
水调歌头·莲衬凌波步
作者：陈德武
朝代：宋
体裁：词

莲衬凌波步，笋浴影娥东。晚妆脂粉犹腻，雪洁弄春溶。却似玉盘拈指，莫是金环脱腕，宝镜逐华容。好个明珠颗，落在掌窝中。可人意，拿不住，握还空。骑鲸便欲深取，恐触卧骊龙。奈玉春纤冻也，那壁团圆何处，有影却无踪。不上广寒殿，便入水晶宫。
水调歌头·题杨妃夜宴醉归图。上写秦虢二夫人、贵妃抱婴于马上
作者：陈德武
朝代：宋

日色隐花萼，清夜宴华清。梁州新曲初就，锦瑟按银筝。中坐太真妃子，列坐亲封秦虢，歌笑尽倾城。百斛金尊倒，一醉玉山倾。扶上马，东小玉，右双成。绛纱笼烛高照，宫漏已三更。抱得禄儿归去，酒醒三郎何处，忽听鼓鼙惊。可惜马嵬恨，不得寄丹青。
水龙吟·东南第一名州
作者：陈德武
朝代：宋
体裁：词

东南第一名州，西湖自古多佳丽。
临堤台榭，画船楼阁，游人歌吹。
十里荷花，三秋桂子，四山晴翠。
使百年南渡，一时豪杰，都忘却、平生志。
可惜天旋时异。
藉何人、雪当年耻。
登临形胜，感伤今古，发挥英气。
力士推山，天吴移水，作农桑地。
借钱塘潮汐，为君洗尽，岳将军泪。
水龙吟·次韵寄别叶尹
作者：陈德武
朝代：宋

花骢柳外频嘶，使君底事拼人去。圯桥风月，睢陵桃李，几回良遇。我待君来，他催君去，谁留君住。想尊空北海，诗成东阁，这都是、欢娱处。宝月才圆又缺，况人生、会难离易。驭风无计，缩地无术，问天无语。枯海为炉，赭山为炭，尽烧愁绪。把一心天地，一家南北，此身堪寄。
水龙吟·花骢柳外频嘶
作者：陈德武
朝代：宋
体裁：词

花骢柳外频嘶，使君底事拼人去。圮桥风月，睢陵桃李，几回良遇。我待君来，他催君去，谁留君住。想尊空北海，诗成东阁，这都是、欢娱处。宝月才圆又缺，况人生、会难离易。驭风无计，缩地无术，问天无语。枯海为炉，赭山为炭，尽烧愁绪。把一心天地，一家南北，此身堪寄。
水龙吟·西湖怀古
作者：陈德武
朝代：宋
体裁：词

东南第一名州，西湖自古多佳丽。临堤台榭，画船楼阁，游人歌吹。十里荷花，三秋桂子，四山晴翠。使百年南渡，一时豪杰，都忘却、平生志。可惜天旋时异，藉何人、雪当年耻？登临形胜，感伤今古，发挥英气。力士推山，天吴移水，作农桑地。借钱塘潮汐，为君洗尽，岳将军泪！
水龙吟·西湖怀古
作者：陈德武
朝代：宋

东南第一名州，西湖自古多佳丽。临堤台榭，画船楼阁，游人歌吹。十里荷花，三秋桂子，四山睛翠。使百年南渡，一时豪杰，都忘却、平生志。
可惜天旋时异，藉何人、雪当年耻。登临形胜，感伤今古，发挥英气。力士推山，天吴移水，作农桑地。借钱塘潮汐，为君洗尽，岳将军泪。
水龙吟·问津扬子江头
作者：陈德武
朝代：宋
体裁：词

问津扬子江头，滔滔潮汐东流去。六朝文物，千年陈迹，几更乌兔。天限东南，水流今古，地分吴楚。喜壮游千里，桑弧蓬矢，功名事、儒生语。翘首石头城北，簇楼台、远连芳树。雪销天气，澄江如练，碧峰无数。银瓮春回，金山钟晓，梦闲鸥鹭。早归来，尽日风平人静，孤舟横渡。
水龙吟·驿楼岁暮萧条
作者：陈德武
朝代：宋
体裁：词

驿楼岁暮萧条，小桃何事迎人笑。无言如诉，命暌王母，信沈青鸟。靥瘦繁霜，脂销零雨，梦寒清晓。自刘郎去后，天台路隔，知孤负、春多少。今日玉骢来到。喜相逢、菱花孤照。清幽谁伴，黄花告谢，芙蓉云老。早趁东风，移根换叶，脱身池沼。卜佳期，前度琴心一曲，作相思调。
水龙吟·驿楼岁暮萧条
作者：陈德武
朝代：宋

驿楼岁暮萧条，小桃何事迎人笑。无言如诉，命暌王母，信沈青鸟。靥瘦繁霜，脂销零雨，梦寒清晓。自刘郎去後，天台路隔，知孤负、春多少。今日玉骢来到。喜相逢、菱花孤照。清幽谁伴，黄花告谢，芙蓉云老。早趁东风，移根换叶，脱身池沼。卜佳期，前度琴心一曲，作相思调。
沁园春·冬夜如年
作者：陈德武
朝代：宋
体裁：词

冬夜如年，客枕无眠，怎到天明。待数残二十五、寒更点，听馀一百八、晓钟声。雨却敲篷，滩头激缆，总与离人诉不平。遍闻得，我浚深恨海，砌起愁城。问君何事牵萦。想最苦人间是别情。念千山万水，沈鱼阻雁，一身两地，煼燕煎莺。绣枕痕多，锦衾香冷，意有巫山梦不成。怎撇下，这两字相思，万里虚名。
沁园春·舟中夜雨
作者：陈德武
朝代：宋

冬夜如年，客枕无眠，怎到天明。待数残二十五、寒更点，听馀一百八、晓钟声。雨脚敲篷，滩头激缆，总与离人诉不平。遍闻得，我浚深恨海，砌起愁城。问君何事牵萦。想最苦人间是别情。念千山万水，沈鱼阻雁，一身两地，煼燕煎莺。绣枕痕多，锦衾香冷，意有巫山梦不成。怎撇下，这两字相思，万里虚名。
沁园春·送春
作者：陈德武
朝代：宋

飞雨一番，杜宇数声，东君又回。对花垂粉泪，舟移洛浦，柳眉颦黛，马走章台。南架海棠，北窗红药，都是当年手自栽。伤离别，想今朝去也，明日重来。轩车且莫相催。待细把衷肠诉此怀。这画阑六曲，懒和月倚，朱帘十二，不与风开。青杏园林，朱樱酪酒，争似和羹雪后梅。那时节，好都将心事，分付多才。
沁园春·飞雨一番
作者：陈德武
朝代：宋
体裁：词

飞雨一番，杜宇数声，东君又回。
对花垂粉泪，舟移洛甫，柳眉颦黛，马走章台。
南架海棠，北窗红药，都是当年手自裁。
伤离别，想今朝去也，明日重来。
轩车且莫相催。
待细把衷肠诉此怀。
这画阑六曲，懒和月倚，朱帘十二，不与风开。
青杏园林，朱樱酪酒，争似和羹雪后梅。
那时节，好都将心事，分付多才。
沁园春·飞雨一番
作者：陈德武
朝代：宋

飞雨一番，杜宇数声，东君又回。对花垂粉泪，舟移洛甫，柳眉颦黛，马走章台。南架海棠，北窗红药，都是当年手自裁。伤离别，想今朝去也，明日重来。轩车且莫相催。待细把衷肠诉此怀。这画阑六曲，懒和月倚，朱帘十二，不与风开。青杏园林，朱樱酪酒，争似和羹雪後梅。那时节，好都将心事，分付多才。
浣溪沙·春思
作者：陈德武
朝代：宋
体裁：词

庭院深沈绝俗埃。绿苔因雨上层阶。画帘低卷燕归来。月似有情中夜入，花何无语向人开。谩劳飞梦到天台。
浣溪沙·送春
作者：陈德武
朝代：宋
体裁：词

月落桐梢杜宇啼。云埋芳树鹧鸪飞。夜阑分作送春诗。山上安山经几载，口中添口又何时。相思一曲诉伊谁。
清平乐 其六 咏蝉
作者：陈德武
朝代：宋

娇声娇语。恰似深闺女。三叠琴心音一缕。躲在绿阴深处。此音宁与人知。此身不与人欺。薄暮背将斜月，噤声飞上高枝。
清平乐·三三两两
作者：陈德武
朝代：宋
体裁：词

三三两两。夜夜教人想。偷入霜绡斜隙帐。直到珊瑚枕上。玉人梦绕江南。输他一饷肥甘。莫恨我心儿毒，只因你口儿馋。
清平乐·丝丝线线
作者：陈德武
朝代：宋
体裁：词

丝丝线线。惹起云根燕。万里江山春欲遍。多在梨花庭院。经旬一见通宵。恍如身在蓝桥。记与巫山神女，不禁暮暮朝朝。
清平乐·呼来吸去
作者：陈德武
朝代：宋
体裁：词

呼来吸去。毕竟为谁主。软力慢扶花柳舞。禁不住颠狂处。等闲天易凉炎。每教人爱人嫌。最是相思病起，呼儿紧下珠帘。
清平乐·啾啾唧唧
作者：陈德武
朝代：宋
体裁：词

啾啾唧唧。夜夜鸣东壁。如诉如歌如涕泣。乱我离怀似织。画堂帘幕沈深。美人睡稳香衾。懒妇知眠到晓，尔虫枉自劳心。
清平乐·天孙自织
作者：陈德武
朝代：宋
体裁：词

天孙自织。经纬天南北。明月楼台高百尺。玉手昔曾亲摘。种榆人去何年。乘槎偶认张骞。报道秋期近也，好将巧思相传。
清平乐·娇声娇语
作者：陈德武
朝代：宋
体裁：词

娇声娇语。却似深闺女。三叠琴心音一缕。躲在绿阴深处。此音宁与人知。此身不与人欺。薄暮背将斜月，噤声飞上高枝。
清平乐·娥眉淡伫
作者：陈德武
朝代：宋
体裁：词

娥眉淡伫。未约心先许。坐待不来来又去。直到碧窗深处。雨云偏妒妖娇。几孤三五良宵。要见残妆新画，多应暮暮朝朝。
清平乐·星星散散
作者：陈德武
朝代：宋
体裁：词

星星散散。绕地无人管。一点寒光虽有烂。飞不到河西畔。画堂花暗银釭。井阑添个双双。欲照相思两字，藉风扶过虚窗。
清平乐·轻姿傅粉
作者：陈德武
朝代：宋
体裁：词

轻姿傅粉。学得偷香俊。百紫千红人未问。先与芳心折损。一生天赋风流。不知节去蜂愁。堪笑庄周老子，将身梦里追游。
清平乐·随风情性
作者：陈德武
朝代：宋
体裁：词

随风情性。聚散元无定。雨过黄昏收拾尽。送出月明花影。谁言出岫无心。腾腾飞上巫岑。梦断不知何处，玉人鬓上斜簪。
清平乐·黄梅雨住
作者：陈德武
朝代：宋
体裁：词

黄梅雨住。青草池塘暮。轻许天然乐两部。遥想周郎不顾。生憎利口喃喃。凭谁井塞泥缄。最是玉人枕上，几回梦断江南。
满江红
作者：陈德武
朝代：宋

记得年时，离筵上、把梅花折。还经尽、江南烟雨，淮阳风雪。寒食清明都过了，看看又到端阳节。倚阑干、屈指数流光，经年别。心一寸、肠千结。千里梦、三更月。□晓来寒透，不堪愁绝。羞见慈乌啼反哺，厌闻乳燕调新舌。睹禽物、愈觉倍伤情，归心切。
满江红·记当年时
作者：陈德武
朝代：宋
体裁：词

记当年时，离筵上、把梅花折。
还经尽、江南烟雨，淮阳风雪。
寒食清明都过了，看看又到端阳节。
倚阑干、屈指数流光，经年别。
心一寸、愁肠结。
千里梦、三更月。
□晓来寒透，不堪愁绝。
羞见慈乌啼反哺，厌闲乳燕调新舌。
睹禽物、愈觉倍伤情，归心切。
玉蝴蝶·七夕
作者：陈德武
朝代：宋
体裁：词

金井梧桐飞报，秋期近也，乌鹊成桥。为问双星何事，长待今宵。别今年、新欢暂展，更五鼓、旧恨重摇。黯魂销。两情脉脉，一水迢迢。寂寥。寄言儿女，纵能多巧笑，奚暇相调。暗想离愁，人间天上古来饶。但心坚、天长地久，何意在、雨暮云朝。宝香烧。无缘驾海，有分吹箫。
玉蝴蝶·金井梧桐飞报
作者：陈德武
朝代：宋
体裁：词

金井梧桐飞报，秋期近也，乌鹊成桥。为问双星何事，长待今宵。别今年、新歌暂展，更五鼓、旧恨重摇。黯魂销。两情脉脉，一水迢迢。寂寥。寄言儿女，纵能多巧笑，奚暇相调。暗想离愁，人间天上古来饶。但心坚、天长地久，何意在、雨暮云朝。宝香烧。无缘驾海，有分吹箫。
玉蝴蝶·雨中对紫薇
作者：陈德武
朝代：宋
体裁：词

好是春光秋色，天工巧处，都上花枝。更值云情雨态，净沐芳姿。醉相扶、霓裳舞困，眠未得、宫锦淋漓。有谁知。眼空相对，心系相思。相思。鲛绡帕上，珠悬红泪，水洗胭脂。寂寞阑干，无言暗忆旧游时。五花骢、载将郎去，双喜鹊、报道郎归。卜佳期。梦回巫峡，春在瑶池。
百字谣·念奴娇·古今明月
作者：陈德武
朝代：宋
体裁：词

古今明月，魄生明后，积渐圆还缺。秋解伤神春最好，衾枕几番铺设。十二瑶台，千金一刻，横竹休吹彻。绣帘高揭，戒他莫把灯爇。夜久谁共婵娟，掩孤帏睡去，此情尤切。梦驾彩鸾何处觅，飞上玉楼琼阙。舞按霓裳，歌扬红豆，高处风光别。鸟声惊觉，冲冠怒竖吾发。
百字谣·念奴娇·惜花心事
作者：陈德武
朝代：宋
体裁：词

惜花心事，不由人、蝴蝶梦魂先觉。刚纳绣鞋行掠鬓，仰见斗横林杪。昨日深红，今朝轻白，颜色殊昏晓。此中滋味，料他尘世知少。问二十四番风，寒梅并绛楝，始终俱好。须看未开开又谢，多少落英颠倒。彩缀隋园，鹿游唐苑，哀乐无凭祷。此音谁寄，凭阑犹把琴抱。
百字谣·念奴娇·晚临湘浦
作者：陈德武
朝代：宋
体裁：词

晚临湘浦，忆鲛人、曾许泪珠绡帕。
盥掬空明和月待，宫锁水晶深夜。
跃壁初圆，浮金不定，敌眼寒光射。
水心龙镜，喜来翻不成把。
最恨对面姮娥，舞霓裳掌上，（缺词文）
蝶恋花·昨夜狂风今日雨
作者：陈德武
朝代：宋
体裁：词

昨夜狂风今日雨。风雨相催，断送春归去。万计千方留不住。春归毕竟归何处。好鸟如歌花解舞。花鸟无情，也诉离愁苦。流水落花芳草渡。明年好记归时落。
蝶恋花·送春
作者：陈德武
朝代：宋

昨夜狂风今日雨。风雨相催，断送春归去。万计千方留不住。春归毕竟归何处。好鸟如歌花解舞。花鸟无情，也诉离愁苦。流水落红芳草渡。明年好记归时路。
西江月 其二 咏雪三调
作者：陈德武
朝代：宋

为问云间滕六，天工何事依违。冬前三白不时为。今日驾言春瑞。瘦损穷彭泽柳，禁持杀傅岩梅。仁风反掌霁天威。都做一江流水。
西江月·为问云间滕六
作者：陈德武
朝代：宋
体裁：词

为问云间滕六，天工何事依违。冬时三白不时为。今日驾言春瑞。瘦损穷彭泽柳，禁持杀傅岩梅。仁风反掌霁天威。都做一江流水。
西江月·其三
作者：陈德武
朝代：宋

疏散履穿东郭，流离马没蓝关。瓜洲谁问卧袁安。孤负新年月半。铁瓮成银瓮出，金山做玉山看。无知儿女不知寒。冰箸掌中争看。压雪江山亦老，迎春草木俱新。雪销春去逐飞轮。谁识静中机运。浊浊坝头泥土，攘攘市上风尘。为何不住往来人。都被利名淘尽。
西江月·冬至
作者：陈德武
朝代：宋

时序去如流矢，人生宛似飞蓬。石湾江上又逢冬。且喜一阳初动。但见堪舆杳杳，更连山水重重。凄凉云物雨濛濛。惟足睡中归梦。
西江月·凤舞汉阳月丽
作者：陈德武
朝代：宋
体裁：词

凤舞汉阳月丽，龙吟汉水波飞。行云何事驻天涯。横玉危阑四倚。问岳阳三度后，看尘世几番棋。鹤群何处未归来。冷落吴头楚尾。
西江月·凤舞汉阳月丽
作者：陈德武
朝代：宋

凤舞汉阳月丽，龙吟汉水波飞。行云何事驻天涯。横玉危阑四倚。问岳阳三度後，看尘世几番棋。鹤群何处未归来。冷落吴头楚尾。
西江月·压雪江山亦老
作者：陈德武
朝代：宋
体裁：词

压雪江山亦老，迎春草木俱新。雪销春去逐飞轮。谁识静中机运。浊浊坝头泥土，攘攘市上风尘。为何不住往来人。都被利名淘尽。
西江月·时序去如流矢
作者：陈德武
朝代：宋
体裁：词

时序去如流矢，人生宛如飞蓬。石湾江上又逢冬。且喜一场初动。但见堪舆杳杳，更连山水重重。凄凉云物雨濛濛。惟足睡中归梦。
西江月·时序去如流矢
作者：陈德武
朝代：宋

时序去如流矢，人生宛如飞蓬。
石湾江上又逢冬。
且喜一场初动。
但见堪舆杳杳，更连山水重重。
凄凉云物雨蒙蒙。
惟足睡中归梦。
西江月·春暮
作者：陈德武
朝代：宋
体裁：词

时序去如流水，功名冷似寒灰。尽教江庾赋多才。一刻千金难买。客里月圆月缺，尊前花落花开。春来何处带愁来。春去此愁还在。
西江月·有信江头春色
作者：陈德武
朝代：宋
体裁：词

有信江头春色，无凭天上浮云。白衣苍狗又何频。岂是随风情性。法受三千谪路，翻成万里思亲。瓜洲中道不逢人。谁寄江南春信。
西江月·漳州丹霞驿
作者：陈德武
朝代：宋
体裁：词

山拱罗城四面，柳营横接江东。十年前事影随风。今日宛如春梦。天下几多邮驿，人生到处飘蓬。丹霞楼上再相逢。横笛为君三弄。
西江月·疏散履穿东郭
作者：陈德武
朝代：宋
体裁：词

疏散履穿东郭，流离马没蓝关。瓜洲谁问卧袁安。孤负新年月半。铁瓮成银瓮出，金山做玉山看。无知儿女不知寒。冰箸掌中争看。
踏莎行
作者：陈德武
朝代：宋

声迹随风，浪痕如霰。蓝桥路远无由见。黄昏肠断倚阑时，看看数尽南飞雁。日理丝机，宵拈针线。春秋不管莺和燕。欲将心事诉佳期，回文直上金銮殿。梅压宫妆，柳横眉黛。都将留得春光在。弄琴台上忽相逢，吹箫月下曾相待。海燕春归，江鸿秋迈。到头总是恩和爱。佳期约在白云间，一团和气春如海。
踏莎行·声迹随风
作者：陈德武
朝代：宋
体裁：词

声迹随风，浪痕如霰。蓝桥路远无由见。黄昏肠断倚阑时，看看数尽南飞雁。日理丝机，宵拈针线。春秋不管莺和燕。欲将心事诉佳期，回文直上金銮殿。
踏莎行·梅压宫妆
作者：陈德武
朝代：宋
体裁：词

梅压宫妆，柳横眉黛。都将留得春光在。弄琴台上忽相逢，吹箫月下曾相待。海燕春归，江鸿秋迈。到头总是恩和爱。佳期约在白云间，一团和气春如海。
踏莎行·雾失南楼
作者：陈德武
朝代：宋
体裁：词

雾失南楼，云低东阁。枝头不见南飞鹊。姮娥何事太多情，今宵故误年时约。天易阴晴，人多哀乐。从来此事难凭度。匆匆又是隔年期，且烧银烛酬高酌。
醉春风·三月二十七日出禁谪宁夏安置
作者：陈德武
朝代：宋

推枕床羞下。临鸾眉不画。妒深谁复白圭瑕。怕怕怕。飞燕班姬，昭君延寿，孰知淫雅。背倚荼蘼架。泪满鲛绡帕。白头吟断怨琵琶。罢罢罢。采柏卖珠，牵萝补屋，顺天生化。
醉春风·推枕床羞下
作者：陈德武
朝代：宋
体裁：词

推枕床羞下。临鸾眉不画。妒深谁复白圭瑕。怕怕怕。飞燕班姬，昭君延寿，孰知淫雅。背倚荼縻架。泪满鲛绡帕。白头吟断怨琵琶。罢罢罢。采柏卖珠，牵萝补屋，顺天生化。
醉春风·闺情
作者：陈德武
朝代：宋

陌上轮蹄满。花间蜂蝶乱，画帘低卷对南山。□□□。轻暖轻寒，乍晴乍雨，风流云散。罗袖伤春晚。纨扇惊秋换。谁将白雪污青鬟。懒懒懒。金屋笙歌，茅檐风月，悲欢相伴。
醉春风·陌上轮蹄满
作者：陈德武
朝代：宋
体裁：词

陌上轮蹄满。
花间蜂蝶乱，画帘低卷对南山。
□□□。
轻暖轻寒，乍晴乍雨，风流云散。
罗袖伤春晚。
纨扇惊秋换。
谁将白雪污青鬟。
懒懒懒。
金星笙歌，茅檐风月，悲欢相伴。
鹧鸪天
作者：陈德武
朝代：宋
体裁：词

三径芳根自不群。
每於霜后播清芳。
枝头蛱蝶如羞见，篱外征鸿不可闻。
情脉脉，思纷纷。
绕窗吟咏理馀薰。
卷帘人在西风里，知是新来瘦几分。
鹧鸪天·三径芳根自不群
作者：陈德武
朝代：宋

三径芳根自不群。
每于霜后播清芳。
枝头蛱蝶如羞见，篱外征鸿不可闻。
情脉脉，思纷纷。
绕窗吟咏理馀熏。
卷帘人在西风里，知是新来瘦几分。
鹧鸪天·三径芳根自不群
作者：陈德武
朝代：宋

三径芳根自不群。每於霜後播清芳。枝头蛱蝶如羞见，篱外征鸿不可闻。情脉脉，思纷纷。绕窗吟咏理馀薰。卷帘人在西风里，知是新来瘦几分。
鹧鸪天·咏菊
作者：陈德武
朝代：宋

三径芳根自不群。每于霜后播清芬。枝头蛱蝶如羞见，篱外征鸿不可闻。情脉脉，思纷纷。绕窗吟咏理馀薰。卷帘人在西风里，知是新来瘦几分。
大涤洞天留题
作者：陈德翁
朝代：宋

天柱峰头叠紫烟，遥看万玉耸相连。
云深九锁疑无路，翠豁一区我有天。
灵气袭人嘘石润，嗔雷飞雨响山泉。
倏然不类人间世，今日自惊平地仙。
大涤洞天留题
作者：陈德翁
朝代：宋

天柱峰头迭紫烟，遥看万玉耸相连。
云深九锁疑无路，翠豁一区我有天。
灵气袭人嘘石润，嗔雷飞雨响山泉。
倏然不类人间世，今日自惊平地仙。
和邻僧韵
作者：陈德翔
朝代：宋
体裁：七言律诗

七八年来住水心，喜邻萧寺共僧吟。古池暗有泉相接，春地从教笋自侵。兴到浓时因坐久，交于淡处见情真。极怜对立河梁暮，海月初生日正沉。
漳浦偶成
作者：陈德翔
朝代：宋
体裁：五言律诗

秋日已过半，林无一叶飞。晓岚须阖户，夜冷旋添衣。阴壑桄榔瘦，阳坡荜拨肥。每传邻壤警，行客往来稀。
东野故居
作者：陈必复
朝代：宋

先生高隐地，遗迹尚堪寻。出郭祇疑近，入村还觉深。秋光淡平野，暝色带遥岑。几度祠边过，诗成不敢吟。
偶成
作者：陈必复
朝代：宋

绕屋栽梅亦可人，最怜夏月绿阴清。前村雨过山如洗，深径风来竹自鸣。涤砚不嫌池水冷，写书爱傍午窗明。近吟未许人知得，且向梅边隐姓名。
僧房
作者：陈必复
朝代：宋

结庐修竹里，身外世缘轻。滑几净如拭，小窗低更明。夜深留佛火，人静听钟声。共拨炉灰坐，跏趺对短檠。
出郭
作者：陈必复
朝代：宋

泥深留屐齿，出郭少人行。远磬含馀韵，疏帘透薄明。浮云时态异，流水世情轻。只读南华了，年来悟养生。
吴江道中
作者：陈必复
朝代：宋

叶老蚕登箔，泥肥燕葺窠。晓风帆腹饱，夜雨柂梢高。久客交游少，一春行役多。短篷终日坐，煮茗读离骚。
咏狂虏
作者：陈必复
朝代：宋

狂虏何时静，干戈卒未休。乾坤犹半拆，汴泗自东流。腥日鼪鼯野，悲风鸿雁秋。诸贤江左计，长为晋人羞。
夜发江城
作者：陈必复
朝代：宋

移舟别浦待潮生，客子匆匆又夜行。云趁远帆离岛岸，风传疏角过江城。忧时谏草嗟无用，爱客灯花喜有情。愁甚不堪亲友别，小窗张酒到天明。
宿龙山精舍
作者：陈必复
朝代：宋

偶贪禅宇静，襆被到深林。夜榻僧同话，寒檐客自吟。窗明疑积雪，树黑怪常阴。犹恨匆匆出，丁宁约重寻。
寄石泉云间明府叔
作者：陈必复
朝代：宋

容易成离索，临分重忍言。夜船杨柳岸，晓枕荻花村。山雨断云脚，溪风生浪痕。悬知自公退，怀抱欠同论。异政人能说，新吟客为传。一官清似水，万事信于天。养鹤分厨料，收书出俸钱。昼庭少公事，闭阁抱琴眠。卧念相从乐，杜门岑寂中。曙窗报晴色，寒叶语秋风。别去诗难稳，愁来酒易空。相看才数驿，好为寄书筒。
意行
作者：陈必复
朝代：宋

简出少过从，前游仙梦中。寒峰千岭碧，霜叶半林红。霁表浮馀景，明边落去鸿。意行随所止，端未哭涂穷。
戏折竹叶为舟示奚奴
作者：陈必复
朝代：宋

乃翁儿戏可怜生，折叶浮舟趁岸行。有便信风翻覆易，无心逐水去留轻。触崖颇似乘时意，藏壑深关遁世情。幸喜此身元不系，底须壁上觅寰瀛。
搆得
作者：陈必复
朝代：宋

搆得数檐椽，閒身与静便。半帘花影碎，一树鸟声圆。吟苦瘦于旧，春寒多似前。闭门无客过，心事付琴边。
春日偕游响应山观瀑泉饮漱玉亭上分复磴拥危泉赋磴韵十四
作者：陈必复
朝代：宋

溪山晴色妍，桃李春意剩。野服乌角巾，郊游偶乘兴。同行皆好宾，乐此境物胜。古寺临清潭，鸣泉落危磴。孤亭上云雨，木末渺难认。林深行渐迷，谷虚语相应。阴壑号悲风，悬萝碍飞镫。扫花坐寒石，意与幽事称。崖巅记曾游，藓湿墨痕凝。登高浩怀古，岁月如堕甑。百年几朝昏，今昔一长凭。道人苦将迎，颇亦厌车乘。他时营菟裘，隙地傥可赠。举杯酌山灵，兹语为我證。
村家
作者：陈必复
朝代：宋

绕郭一溪斜，溪村八九家。招邀过邻里，款曲话桑麻。老树低眠石，寒流浅漱沙。吾生尚萍梗，愧尔独兴嗟。
游前溪西庵
作者：陈必复
朝代：宋

为爱僧居雅，时来扣野扉。沼清鱼可数，轩静客忘归。修竹负墙立，幽禽背水飞。道人差不俗，洗耳听弦徽。
漏长
作者：陈必复
朝代：宋

漏长知夜久，梦薄觉衣轻。曙月侵霜白，寒星度水明。遥空一雁过，邻屋数鸡鸣。著论吾宁敢，徐徐待老成。
漫赋
作者：陈必复
朝代：宋

篝灯读易听更残，微雨萧萧独闭关。治世岂无谋可献，书生从古命多寒。数茎须为忧时白，一点心犹报国丹。未肯轩裳便尘土，此身翻恐误儒冠。
积潦简友人
作者：陈必复
朝代：宋

暝锁层阴重，霾深失远峦。积流上篱落，飞影度栏干。石发梳风瘦，垣衣护雨寒。深怀裹饭去，终愧往来难。
苇径
作者：陈必复
朝代：宋

苇径通支港，舟行倚岸斜。晓沙含宿雨，老树著疏花。岁月春城暮，人烟水驿赊。仍年为客恨，飘泊祇堪嗟。
赠张駉
作者：陈必复
朝代：宋

乍见语相合，苦吟心更亲。老于琴得趣，隐与牧为邻。一夜檐花雨，十年江树春。所交半湖海，恨晚识斯人。
赠林尚仁
作者：陈必复
朝代：宋

溪边著吟屋，亦足老生涯。洗砚浑池水，敲棋落案花。客来多载酒，童去自煎茶。爱尔丰标异，逢人满口誇。
过隐者居
作者：陈必复
朝代：宋

瘦筇独与鹤相随，行尽荒郊入翠微。溪鸟喜晴将子浴，山蜂傍暖采花归。空村岁月徵书晚，深径蒿莱客屦稀。久欲依居图别业，自愁无计泣牛衣。
远游
作者：陈必复
朝代：宋

关山劳眺望，宇宙忆经行。地隔南溟断，天低北斗横。高谯闻远柝，孤枕历寒更。只影惟堪吊，殊乡鲜弟兄。
迟客小轩
作者：陈必复
朝代：宋

约客久不至，春明坐小轩。墙阴侵霁色，檐晕上波痕。晴色麦花老，暖风莺语繁。午庭人寂寂，桃李亦无言。
郊行
作者：陈必复
朝代：宋

夏半馀寒在，新秧绿未齐。僧归知有寺，水尽觉无溪。疏径风行箨，空庭鸟篆泥。东郊有幽致，小暇一扶藜。
防风氏庙
作者：陈必复
朝代：宋

一去归期不复闻，故乡目断会稽云。乌江空堕将军泪，蜀国曾招望帝魂。两壁衣冠存古貌，千年城郭说邦君。遗民尚指专车骨，老树槎牙枕庙门。
领客游闻人氏省庵园
作者：陈必复
朝代：宋

半夜雨方住，一春晴不常。倚栏听鸟语，开户纳花香。庭暮竹阴净，池风水气凉。几番吟未稳，步月细平章。
题东坡画像
作者：陈必复
朝代：宋

东坡先生谪仙人，骑鲸海宇几十春。麾呵日月斥八极，笑触丰缺天不嗔。万里归来故无恙，诸公非复先朝臣。空令后世拜公像，洛阳宫阙今成尘。
东吴逆旅
作者：陈必復
朝代：宋
体裁：五言律诗

他乡又寒食，牢落动归心。世事少如意，明时无赏音。江湖千里客，桑柘一春深。昨夜还家梦，西窗见绿阴。
东野故居
作者：陈必復
朝代：宋

先生高隠地，遗迹尚堪寻。
出郭祇疑近，入村还觉深。
秋光淡平野，暝色带遥岑。
几度祠边过，诗成不敢吟。
书斋戏题
作者：陈必復
朝代：宋
体裁：七言律诗

数檐隙地葺幽斋，小作轩窗傍竹开。行蚁上缘风折笋，饥鸦争啄雨残梅。闭门惟有读书乐，爱客苦无佳士来。最忆西湖柳阴底，扁舟欲去尚徘徊。
书西斋几
作者：陈必復
朝代：宋
体裁：五言律诗

半枕午窗梦，一声啼鸟清。雨深花有恨，春老柳无情。退觉身名重，閒知世事轻。杜门非谢客，懒甚阙将迎。
五月十三日偶成
作者：陈必復
朝代：宋
体裁：七言律诗

富贵真同一蚁丘，宠荣多处独多忧。静观草木自生意，晚爱溪山多胜游。竹岂有情那得醉，鸡宁解语亦能愁。纷纷数子成何事，只合求田问舍休。
偶出
作者：陈必復
朝代：宋
体裁：五言律诗

野店荒鸡曙，篱荆带暝开。漏声随雨尽，山色傍船来。事业归书卷，生涯付酒杯。溪翁往还惯，不怕白鸥猜。
偶成
作者：陈必復
朝代：宋

绕屋栽梅亦可人，最怜夏月绿阴清。
前村雨过山如洗，深径风来竹自鸣。
涤砚不嫌池水冷，写书爱傍午窗明。
近吟未许人知得，且向梅边隠姓名。
僧房
作者：陈必復
朝代：宋

结庐修竹裏，身外世缘轻。
滑几浄如拭，小窗低更明。
夜深留佛火，人静听钟声。
共拨炉灰坐，跏趺对短檠。
元日酌悠然赋坐客悠字韵
作者：陈必復
朝代：宋
体裁：七言律诗

东风第一番春游，白袷清樽半日休。花气未醒蜂蝶懒，宿寒犹殢雨云愁。人烟带郭居全少，林沼当轩趣迥幽。吟过小桥归梦晚，乱钟何处思悠悠。
出郭
作者：陈必復
朝代：宋

泥深留屐齿，出郭少人行。
远磬含余韵，疏帘透薄明。
浮云时态异，流水世情轻。
只读南华了，年来悟养生。
吴江道中
作者：陈必復
朝代：宋

叶老蚕登箔，泥肥燕葺窠。
晓风帆腹饱，夜雨柂梢高。
久客交游少，一春行役多。
短蓬终日坐，煮茗读离骚。
和客用韵
作者：陈必復
朝代：宋
体裁：五言律诗

麦风翻蝶梦，花露湿蜂窠。水阔浪痕帖，雨晴云气高。酒功书下下，诗料办多多。拟唤三高起，豪吟些楚骚。
咏狂虏
作者：陈必復
朝代：宋

狂虏何时静，干戈卒未休。
干坤犹半拆，汴泗自东流。
腥日鼪鼯野，悲风鸿雁秋。
诸贤江左计，长为晋人羞。
响应寺
作者：陈必復
朝代：宋
体裁：五言律诗

步屧穷幽讨，扶筇上碧尖。山高秋易瘦，瀑小雨方添。寺老僧单少，潭深庙祀严。平生丘壑志，爱此结茅檐。
嘉禾境上
作者：陈必復
朝代：宋
体裁：五言律诗

联畴冈势断，缺岸浪痕垂。野店茅柴酒，人家槿树篱。逆风鱼上少，连雨稻开迟。客路秋偏好，归程尽是诗。
夜发江城
作者：陈必復
朝代：宋

移舟别浦待潮生，客子怱怱又夜行。
云趁远帆离岛岸，风传疏角过江城。
忧时谏草嗟无用，爱客灯花喜有情。
愁甚不堪亲友别，小窗张酒到天明。
夜宿山庵
作者：陈必復
朝代：宋
体裁：七言律诗

扣宿精庐旋启扉，佛香未冷坐多时。分僧一半云归榻，借竹几些风入诗。隔梦听钟疑寺远，避寒移枕觉宵迟。起看犹有残窗月，春雪满山啼子规。
夜轩纳凉
作者：陈必復
朝代：宋
体裁：七言绝句

银床破睡雾笼纱，翠簟湘纹捲浪斜。小院夜深凉似水，一池明月浸荷花。
奉酬陈介庵明府桐江见寄
作者：陈必復
朝代：宋
体裁：七言律诗

寒侵征袖客先知，晓角吹霜下客衣。归兴只缘松菊晚，宦情肯为稻粱肥。山村日落人收市，海浦风生浪打围。怊怅诗成无便寄，夜深暗遣梦魂归。
客枕
作者：陈必復
朝代：宋
体裁：五言律诗

客枕偏饶睡，春归尚拥绵。屋深灯易晕，漏短梦难圆。栖鸟警凉夜，闹蛙喧雨天。一声柔橹过，何处上溪船。
宿龙山精舍
作者：陈必復
朝代：宋

偶贪禅宇静，幞被到深林。
夜榻僧同话，寒檐客自吟。
窗明疑积雪，树黑怪常阴。
犹恨匆匆出，丁宁约重寻。
寄石泉云间明府叔·其一
作者：陈必復
朝代：宋
体裁：五言律诗

容易成离索，临分重忍言。夜船杨柳岸，晓枕荻花村。山雨断云脚，溪风生浪痕。悬知自公退，怀抱欠同论。
寄石泉云间明府叔·其三
作者：陈必復
朝代：宋
体裁：五言律诗

卧念相从乐，杜门岑寂中。曙窗报晴色，寒叶语秋风。别去诗难稳，愁来酒易空。相看才数驿，好为寄书筒。
寄石泉云间明府叔·其二
作者：陈必復
朝代：宋
体裁：五言律诗

异政人能说，新吟客为传。一官清似水，万事信于天。养鹤分厨料，收书出俸钱。昼庭少公事，闭阁抱琴眠。
山中书事
作者：陈必復
朝代：宋
体裁：五言律诗

天气如春盎，连朝未有霜。数蝉嘶老木，一鸟渡寒塘。风竹写晴影，水花临晓妆。静中观物化，此意等羲黄。
山中冬至
作者：陈必復
朝代：宋
体裁：七言绝句

读易烧香自闭门，懒于世故苦纷纷。晓来静处参生意，春到梅花有几分。
山居
作者：陈必復
朝代：宋
体裁：五言律诗

接砌斜通径，缘篱矮结墙。地卑蜗篆壁，山暖蜜分房。过雨林亭静，落花春昼长。幽居差省事，犹有课诗忙。
席上和林端隠韵
作者：陈必復
朝代：宋
体裁：五言律诗

云压檐花重，溪禽湿不飞。烟林生暝色，雨砌上苔衣。暮鼓深村急，疏钟远寺微。吟窗得新句，写向锦囊归。
幽兴
作者：陈必復
朝代：宋
体裁：七言绝句

自折疏花插小瓶，醉眠明月读骚经。白云也识幽人意，分与秋山一半青。
归来
作者：陈必復
朝代：宋
体裁：七言绝句

小笠轻蓑卧短篷，晓歌楚曲和渔翁。片帆自识归来路，借得清江一钓风。
归自德清
作者：陈必復
朝代：宋
体裁：五言律诗

午阴云弄日，水涨浪侵矶。小港渔舟聚，深村酒户稀。牛闲童自睡，蚕熟客方归。隔岸人家近，缫声出翠微。
意行
作者：陈必復
朝代：宋

简出少过从，前游仙梦中。
寒峰千岭碧，霜叶半林红。
霁表浮余景，明边落去鸿。
意行随所止，端未哭涂穷。
戏折竹叶为舟示奚奴
作者：陈必復
朝代：宋

乃翁儿戏可怜生，折叶浮舟趁岸行。
有便信风翻覆易，无心逐水去留轻。
触崖颇似乘时意，藏壑深关遯世情。
幸喜此身元不繫，底须壁上觅寰瀛。
春日偕游响应山观瀑泉饮漱玉亭上分复磴拥危泉赋磴韵十四
作者：陈必復
朝代：宋

溪山晴色妍，桃李春意剩。
野服乌角巾，郊游偶乘兴。
同行皆好宾，乐此境物胜。
古寺临清潭，鸣泉落危磴。
孤亭上云雨，木末渺难认。
林深行渐迷，谷虚语相应。
阴壑号悲风，悬萝碍飞镫。
扫花坐寒石，意与幽事称。
崖巅记曾游，藓湿墨痕凝。
登高浩怀古，岁月如堕甑。
百年几朝昏，今昔一长凭。
道人苦将迎，颇亦厌车乘。
他时营菟裘，隙地傥可赠。
举杯酌山灵，兹语为我证。
晓步
作者：陈必復
朝代：宋
体裁：五言律诗

清晓步幽径，庭芜带绿莎。篱根惟有菊，池面已无荷。高树蝉声急，远山寒色多。小窗风日转，便觉似春和。
晨征
作者：陈必復
朝代：宋
体裁：五言律诗

乱山迎马首，树色辨微茫。犬吠一村月，鸦啼满屋霜。近郊人语早，远市漏声长。隔岸谁家圃，疏梅出短墙。
村家
作者：陈必復
朝代：宋

绕郭一溪斜，溪村八九家。
招邀过邻里，款曲话桑麻。
老树低眠石，寒流浅漱沙。
吾生尚萍梗，媿尔独兴嗟。
松江
作者：陈必復
朝代：宋
体裁：五言律诗

嗟我赋归役，怜君尚滞留。江风借行色，山月伴离愁。天地日以肃，星辰夜欲浮。东篱菊花约，莫易负清秋。
构得
作者：陈必復
朝代：宋

构得数檐椽，閒身与静便。
半帘花影碎，一树鸟声圆。
吟苦瘦于旧，春寒多似前。
闭门无客过，心事付琴边。
梅花
作者：陈必復
朝代：宋
体裁：七言律诗

瘦得冰肌骨亦清，诗人于尔独关情。孤高不受尘埃涴，洁白犹嫌缟练轻。天下有花皆北面，岁寒惟雪可同盟。当时只欠灵均识，不与离骚写姓名。
江湖
作者：陈必復
朝代：宋
体裁：七言律诗

江湖路远总风波，欲向山中制芰荷。黄叶落来秋色晚，乱鸦归处夕阳多。惯经世态知时异，拙为身谋惜岁过。有屋一区田二顷，分无清梦到鸣珂。
游前溪西庵
作者：陈必復
朝代：宋

为爱僧居雅，时来扣野扉。
沼清鱼可数，轩静客忘归。
修竹负墙立，幽禽背水飞。
道人差不俗，洗耳听絃徽。
漏长
作者：陈必復
朝代：宋

漏长知夜久，梦薄觉衣轻。
曙月侵霜白，寒星度水明。
遥空一雁过，邻屋数鸡鸣。
着论吾宁敢，徐徐待老成。
漫赋
作者：陈必復
朝代：宋

篝灯读易听更残，微雨萧萧独闭关。
治世岂无谋可献，书生从古命多寒。
数茎鬚为忧时白，一点心犹报国丹。
未肯轩裳便尘土，此身翻恐误儒冠。
百五节
作者：陈必復
朝代：宋
体裁：五言律诗

独游苦无侣，偶步到前川。春水绿于染，山花红欲然。冷烟寒食月，小雨浴蚕天。此去嬉游少，风光又一年。
积潦简友人
作者：陈必復
朝代：宋

暝锁层阴重，霾深失远峦。
积流上篱落，飞影度栏干。
石髮梳风瘦，垣衣护雨寒。
深怀裹饭去，终媿往来难。
舟中得催字
作者：陈必復
朝代：宋
体裁：五言律诗

山郭少晴日，春阴欲酿梅。岸痕新雨过，岛色晓云开。数鸟烟中落，一帆天外来。溪行正如画，频报长年催。
舟中效东坡用韵
作者：陈必復
朝代：宋
体裁：七言律诗

底事京尘踏软红，又随征棹过吴松。人家半在桑柘住，春水忽迷芦苇丛。赤蟹白鱼今稍稍，红樱紫笋已匆匆。船窗尽日看山色，多少好山供眼中。
舟行崇德
作者：陈必復
朝代：宋
体裁：五言律诗

落日挂征帆，西风客袂单。灯明村店近，船重水程宽。芦蓼作秋意，汀洲生晚寒。钟声烟外寺，山色梦中看。
苇径
作者：陈必復
朝代：宋

苇径通支港，舟行倚岸斜。
晓沙含宿雨，老树着疏花。
岁月春城暮，人烟水驿赊。
仍年为客恨，飘泊祇堪嗟。
读后山诗
作者：陈必復
朝代：宋
体裁：七言律诗

百世人参杜陵句，一灯晚得后山传。天寒霜重隼孤击，木落江空花自妍。绝代文章惊此老，半生心力尽他年。后来不作嗟谁继，古意凄凉付断编。
赋参政叔祖水亭
作者：陈必復
朝代：宋
体裁：七言律诗

一段渔歌起夕阳，溪山佳处欠平章。受风杨柳丝丝弱，临水轩窗面面凉。约客有时同把酒，横琴无事自烧香。沙头鸥鸟忘机久，却被官船去较忙。
赠张駉
作者：陈必復
朝代：宋

乍见语相合，苦吟心更亲。
老于琴得趣，隠与牧为邻。
一夜檐花雨，十年江树春。
所交半湖海，恨晚识斯人。
赠林尚仁
作者：陈必復
朝代：宋

溪边着吟屋，亦足老生涯。
洗砚浑池水，敲棋落案花。
客来多载酒，童去自煎茶。
爱尔丰标异，逢人满口夸。
过隠者居
作者：陈必復
朝代：宋

瘦筇独与鹤相随，行尽荒郊入翠微。
溪鸟喜晴将子浴，山蜂傍暖采花归。
空村岁月征书晚，深径蒿莱客屦稀。
久欲依居图别业，自愁无计泣牛衣。
还西里所居
作者：陈必復
朝代：宋

长恐山林计未成，可能俯仰羡公卿。
鹤闲不受云拘束，梅冷惟须雪主盟。
北阙无书休悔出，东皋有秫可归耕。
镜容渐改惊非昔，犹喜旁人唤后生。
远游
作者：陈必復
朝代：宋

关山劳眺望，宇宙忆经行。
地隔南溟断，天低北斗横。
高谯闻远柝，孤枕历寒更。
隻影惟堪弔，殊乡鲜弟兄。
迟客小轩
作者：陈必復
朝代：宋

约客久不至，春明坐小轩。
墙阴侵霁色，檐晕上波痕。
晴色麦花老，暖风鶑语繁。
午庭人寂寂，桃李亦无言。
郊行
作者：陈必復
朝代：宋

夏半余寒在，新秧绿未齐。
僧归知有寺，水尽觉无溪。
疏径风行箨，空庭鸟篆泥。
东郊有幽致，小暇一扶藜。
重过东野故居
作者：陈必復
朝代：宋
体裁：七言律诗

郭外有村名孟堡，旧传君此卜幽栖。草荒东野千年宅，水绕南山一曲溪。人物不生诗渺渺，秋风无语恨悽悽。可怜如许衣冠士，不为留祠向竹西。
闻虏退后作
作者：陈必復
朝代：宋
体裁：五言律诗

小臣忧国志，所愿见时平。刁斗春防塞，囊书夜入京。边风吹冷骨，淮月浸重城。失喜天骄死，传闻已息兵。
防风氏庙
作者：陈必復
朝代：宋

一去归期不復闻，故乡目断会稽云。
乌江空堕将军泪，蜀国曾招望帝魂。
两壁衣冠存古貌，千年城郭说邦君。
遗民尚指专车骨，老树槎牙枕庙门。
雨晴小步
作者：陈必復
朝代：宋
体裁：五言律诗

蚕月家家静，村流处处深。草分两岸色，竹覆半池阴。少饮亦微醉，独行还自吟。儿童怪相问，争识野夫心。
领客游闻人氏省庵园
作者：陈必復
朝代：宋

半夜雨方住，一春晴不常。
倚栏听鸟语，开户纳花香。
庭暮竹阴浄，池风水气凉。
几番吟未稳，步月细平章。
题东坡画像
作者：陈必復
朝代：宋

东坡先生谪仙人，骑鲸海宇几十春。
麾呵日月斥八极，笑触丰缺天不嗔。
万里归来故无恙，诸公非復先朝臣。
空令后世拜公像，洛阳宫阙今成尘。
钓台二首
作者：陈必敬
朝代：宋

公为名利隐，我为名利来。羞见先生面，黄昏过钓台。已上桐江台，又弄桐江钓。不食桐江鱼，不怕严公笑。
钓台二首·其一
作者：陈必敬
朝代：宋

公为名利隐，我为名利来。羞见先生面，黄昏过钓台。
钓台二首·其一
作者：陈必敬
朝代：宋

公为名利隠，我为名利来。
羞见先生面，黄昏过钓台。
钓台二首·其二
作者：陈必敬
朝代：宋
体裁：五言绝句

已上桐江台，又弄桐江钓。不食桐江鱼，不怕严公笑。
句
作者：陈思温
朝代：宋

尘踪犹隐豹，风采几临鸾。
句
作者：陈思温
朝代：宋

尘踪犹隠豹，风采几临鸾。
和康提刑过康州
作者：陈怿
朝代：宋
体裁：七言律诗

民居城栅尽非元，唯有江山似昔年。听讼棠阴遗旧址，按行台旆照晴川。重来自喜恩威洽，别后常嗟岁月迁。道侧老人曾卧辙，拜迎相顾倍怡然。
和康提刑过端州
作者：陈怿
朝代：宋
体裁：七言绝句

旧历江山眼重开，平成摇辔赏嵩台。晋康假道昔为守，按部今持使节来。
桂枝香·天柱山房拟赋蟹
作者：陈恕可
朝代：宋
体裁：词

西风故国。记乍免内黄，归梦溪曲。还是秦星夜映，楚霜秋足。无肠枉抱东流恨，任年年、褪匡微绿。草汀篝火，芦洲纬箔，早寒渔屋。叙旧别、芳刍荐玉。正香擘新橙，清泛佳菊。依约行沙乱雪，误惊窗竹。江湖岁晚相思远，对寒灯、谩怀幽独。嫩汤浮眼，枯形蜕壳，断魂重续。
桂枝香·天柱山房拟赋蟹
作者：陈恕可
朝代：宋
体裁：词

西风故国。记乍免内黄，归梦溪曲。还是秦星夜映，楚霜秋足。无肠枉抱东流恨，任年年、褪筐微绿。草汀篝火，芦洲纬箔，早寒渔屋。叙旧别、芳刍荐玉。正香擘新橙，清泛佳菊。依约行沙乱雪，误惊窗竹。江湖岁晚相思远，对寒灯、谩怀幽独。嫩汤浮眼，枯形蜕壳，断魂重续。
桂枝香·西风故国
作者：陈恕可
朝代：宋
体裁：词

西风故国。
记乍免内黄，归梦溪曲。
还是秦星夜映，楚霜秋足。
无肠枉抱东流恨，任年年、褪匡微绿。
草汀篝火，芦洲纬箔，早寒渔屋。
叙旧别、芳蒭荐玉。
正香擘新橙，清泛佳菊。
依约行沙乱雪，误惊窗竹。
江湖岁晚相思远，对寒灯、谩怀幽独。
嫩汤浮眼，枯形蜕壳，断魂重续。
桂枝香（天柱山房拟赋蟹）
作者：陈恕可
朝代：宋

西风故国。记乍免内黄，归梦溪曲。还是秦星夜映，楚霜秋足。无肠枉抱东流恨，任年年、褪匡微绿。草汀篝火，芦洲纬箔，早寒渔屋。
叙旧别、芳篘荐玉。正香擘新橙，清泛佳菊。依约行沙乱雪，误惊窗竹。江湖岁晚相思远，对寒灯、谩怀幽独。嫩汤浮眼，枯形蜕壳，断魂重续。
水龙吟·浮翠山房拟赋白莲
作者：陈恕可
朝代：宋
体裁：词

素姬初宴瑶池，佩环误落云深处。分香华井，洗妆湘渚，天姿淡泞。碧盖吹凉，玉冠迎晓，盈盈笑语。记当时乍识，江明夜静，只愁被、婵娟误。几点沙边飞鹭。旧盟寒、远迷烟雨。相思未尽，纤罗曳水，清铅泣露。玉镜台空，银瓶绠绝，断魂何许。待今宵试采，中流一叶，共凌波去。
水龙吟·素姬初宴瑶池
作者：陈恕可
朝代：宋
体裁：词

素姬初宴瑶池，佩环误落云深处。分香华井，洗妆湘渚，天姿淡泞。碧盖吹凉，玉冠迎晓，盈盈笑语。记当时乍识，江明夜静，只愁被、婵娟误。几点沙边飞鹭。旧盟寒、远迷烟雨。相思未尽，纤罗曳水，清铅泣露。玉镜台空，银瓶绠绝，断魂何许。待今宵试探，中流一叶，共凌波去。
齐天乐 其一 馀闲书院拟赋蝉
作者：陈恕可
朝代：宋

碧柯摇曳声何许，阴阴晚凉庭院。露湿身轻，风生翅薄，昨夜绡衣初剪。琴丝宛转。弄几曲新声，几番凄惋。过雨高槐，为渠一洗故宫怨。清虚襟度漫与，向人低诉处，幽思无限。败叶枯形，残阳绝响，消得西风肠断。尘情已倦。任翻鬓云寒，缀貂金浅。蜕羽难留，顿觉仙梦远。
齐天乐 其二 同上
作者：陈恕可
朝代：宋
体裁：词

蜕仙飞佩流空远，珊珊数声林杪。薄暑眠轻，浓阴听久，勾引凄凉多少。长吟未了。想犹怯高寒，又移深窈。与整绡衣，满身风露正清晓。微薰庭院昼永，那回曾记得，如诉幽抱。断响难寻，馀悲独省，叶底还惊秋早。齐宫路杳。叹事往魂消，夜阑人悄。谩想轻盈，粉奁双鬓好。
齐天乐 其二 同上
作者：陈恕可
朝代：宋
体裁：词

蜕仙飞佩流空远，珊珊数声林杪。薄暑眠轻，浓阴听久，勾引凄凉多少。长吟未了。想犹怯高寒，又移深窈。与整绡衣，满身风露正清晓。微薰庭院昼永，那回曾记得，如诉幽抱。断响难寻，馀悲独省，叶底还惊秋早。齐宫路杳。叹往事魂消，夜阑人悄。谩省轻盈，粉奁双鬓好。
齐天乐·碧柯摇曳声何许
作者：陈恕可
朝代：宋
体裁：词

碧柯摇曳声何许，阴阴晚凉庭院。
露湿身轻，风生翅薄，昨夜绡衣初翦。
琴丝宛转。
弄几曲新声，几番凄惋。
过雨高槐，为渠一洗故宫怨。
清虚襟度漫与，向人低诉处，幽思无限。
败叶枯形，残阳绝响，消得西风肠断。
尘情已倦。
任翻鬓云寒，缀貂金浅。
蜕羽难留，顿觉仙梦远。
齐天乐·蜕仙飞佩流空远
作者：陈恕可
朝代：宋

蜕仙飞佩流空远，珊珊数声林杪。
薄暑眠轻，浓阴听久，勾引凄凉多少。
长吟未了。
想犹怯高寒，又移深窈。
与整绡衣，满身风露正清晓。
微熏庭院昼永，那回曾记得，如诉幽抱。
断响难寻，馀悲独省，叶底还惊秋早。
齐宫路杳。
叹往事魂消，夜阑人悄。
谩省轻盈，粉奁双鬓好。
句
作者：陈恬
朝代：宋

嵩阳读水经。雪里消磨一半春。
句
作者：陈恬
朝代：宋

雪晨消磨一半春。
句·其一
作者：陈恬
朝代：宋

嵩阳读水经。
句·其二
作者：陈恬
朝代：宋

雪里消磨一半春。
子规
作者：陈恬
朝代：宋
体裁：五言绝句

暮春春已晚，不见子规飞。莫是无归处，山禽不劝归。
寄晁以道求嵩山长松
作者：陈恬
朝代：宋
体裁：七言绝句

松上花兮松下根，食之年貌与松邻。君今既是松间客，采送衰翁亦可人。
望天台山二绝
作者：陈恬
朝代：宋

嵩阳不得到，华顶可徘徊。当知吾性分，自有一天台。气骤烟云速，风飞山岳摧。神游八极表，何必访天台。
望天台山二绝·其一
作者：陈恬
朝代：宋
体裁：五言绝句

嵩阳不得到，华顶可徘徊。当知吾性分，自有一天台。
望天台山二绝·其二
作者：陈恬
朝代：宋
体裁：五言绝句

气骤烟云速，风飞山岳摧。神游八极表，何必访天台。
谢葛汝州宁卿遗公库酒肉薪米
作者：陈恬
朝代：宋

不是故人供禄米，初非县令给猪肝。养贤礼厚隆三簋，拜赐恩深艳一箪。
谢葛汝州宁卿遗公库酒肉薪米
作者：陈恬
朝代：宋

不是故人供禄米，初非县令给猪肝。
养贤礼厚隆三簋，拜赐恩深艷一箪。
送南禅和尚东迁灵岩
作者：陈恬
朝代：宋

万方刹境一珠辉，稽首如空无所依。汝浦共瞻云独往，灵岩遥伫锡东飞。烟霞隐现青莲峙，龙象欢呼白拂挥。多谢禅耆来访我，双林风月静相违。
送南禅和尚东迁灵岩
作者：陈恬
朝代：宋

万方剎境一珠辉，稽首如空无所依。
汝浦共瞻云独往，灵岩遥伫锡东飞。
烟霞隠现青莲峙，龙象欢呼白拂挥。
多谢禅耆来访我，双林风月静相违。
题画扇
作者：陈恬
朝代：宋

万里稻粱高兴，谁将出入君怀。
已讶天边月上，更疑苹末风来。
题画扇
作者：陈恬
朝代：宋

万里稻粱高兴，谁将出入君怀。已讶天边月上，更疑蘋末风来。
吴山
作者：陈恭
朝代：宋

吴山烟树复如何，老去登临感慨多。似说怒涛仍白马，还看远嶂只青螺。三秋草色凌荷芰，万里閒云下薜萝。可惜江湖长浩荡，只供短发一高歌。
吴山
作者：陈恭
朝代：宋

吴山烟树復如何，老去登临感慨多。
似说怒涛仍白马，还看远嶂只青螺。
三秋草色凌荷芰，万里閒云下薜萝。
可惜江湖长浩荡，只供短髪一高歌。
感怀
作者：陈恭
朝代：宋

回首沧桑已数番，感怀无尽又何言。
悲看世路皆危壑，喜共家人在故园。
笔底有心神目远，来年多难骨犹存。
连章句弗矜佳丽，风雅于今止一痕。
感怀
作者：陈恭
朝代：宋
体裁：七言律诗

回首沧桑已数番，感怀无尽又何言。悲看世路皆危壑，喜共家人在故园。笔底有心神自远，来年多难骨犹存。连章句弗矜佳丽，风雅于今止一痕。
次韵答友
作者：陈恭
朝代：宋

竹枝歌忆楚江天，曾向浔阳久泊船。君过石钟寻旧韵，我知炉顶起新烟。故人寥落今谁在，好梦迢遥亦偶然。秋以为期犹未至，冷鸿疏草暮云边。
次韵答友
作者：陈恭
朝代：宋

竹枝歌忆楚江天，曾向浔阳久泊船。
君过石钟寻旧韵，我知鑪顶起新烟。
故人寥落今谁在，好梦迢遥亦偶然。
秋以为期犹未至，冷鸿疏草暮云边。
黄峰三十六咏 其一 天都
作者：陈恭
朝代：宋
体裁：七言绝句

峨峨千仞耸天都，俯视群峦未可徒。此际想应通帝座，欲将民隐一高呼。
黄峰三十六咏 其七 仙人
作者：陈恭
朝代：宋
体裁：七言绝句

赤县神州等泡痕，白云流水自晨昏。沧桑几阅山中眼，晤对终年若个言。
黄峰三十六咏 其三 望仙
作者：陈恭
朝代：宋
体裁：七言绝句

珠履霞衣纵莫寻，龙须犹茁洞岩深。翠华消息云霄近，不但弦歌声至今。
黄峰三十六咏 其三十 石床
作者：陈恭
朝代：宋
体裁：七言绝句

鼻鼾襆被黑甜仙，却羡淮阳卧理年。我亦县中无个事，拟携琴枕此高眠。
黄峰三十六咏 其三十一 丹霞
作者：陈恭
朝代：宋
体裁：七言绝句

美锦重重覆翠微，烂然如出七襄机。谁人快把并州剪，裁与人间补衮衣。
黄峰三十六咏 其三十三 松林
作者：陈恭
朝代：宋
体裁：七言绝句

千章屈曲俨虬龙，张鬣阴浓溽暑笼。更说严寒霜雪里，棱棱鳞甲撼天风。
黄峰三十六咏 其三十二 云外
作者：陈恭
朝代：宋
体裁：七言绝句

咫尺疑应是玉京，到来衣袂御风轻。行边广乐钧天奏，不是刘安鸡犬声。
黄峰三十六咏 其三十五 飞龙
作者：陈恭
朝代：宋
体裁：七言绝句

衔将红日掉长空，鳞鬣知从瀚海东。雷雨倏来惊卧起，岂教还在此山中。
黄峰三十六咏 其三十六 采石
作者：陈恭
朝代：宋
体裁：七言绝句

采石山头傍日高，岂同姑孰卧江皋。披霞仙子时来往，不识诗人宫锦袍。
黄峰三十六咏 其三十四 紫云
作者：陈恭
朝代：宋
体裁：七言绝句

行遍篮舆日未曛，风霞万壑杳难分。依稀不辨裳衣色，只见浑身被紫云。
黄峰三十六咏 其九 炼丹
作者：陈恭
朝代：宋
体裁：七言绝句

苔藓深深叠草茵，松声不改水流春。只今泉涧传樵子，风雨时逢洗药人。
黄峰三十六咏 其二 翠微
作者：陈恭
朝代：宋
体裁：七言绝句

花雨濛濛湿客衣，岩云重复锁禅扉。游人首觅黄山径，直指钟声自翠微。
黄峰三十六咏 其二十 浮丘
作者：陈恭
朝代：宋
体裁：七言绝句

传道仙翁有炼方，栖真应自选泉香。无端惹得轩皇至，浴却山名属帝王。
黄峰三十六咏 其二十一 容成
作者：陈恭
朝代：宋
体裁：七言绝句

轩冕声华总不撄，君臣师友岂岐情。问谁却把同心地，分与三人各一名。
黄峰三十六咏 其二十七 石柱
作者：陈恭
朝代：宋
体裁：七言绝句

插天杰杰壁千秋，不尽云霞覆上头。岩岫祇今成卓望，得携湖海砥中流。
黄峰三十六咏 其二十三 清潭
作者：陈恭
朝代：宋
体裁：七言绝句

屐齿何须水上看，此心原不异清澜。五年饮得麻川惯，顷到山中更耐寒。
黄峰三十六咏 其二十九 布水
作者：陈恭
朝代：宋
体裁：七言绝句

谁将飞沫挂危峦，长使穷黎穿眼看。我欲制成真帛练，年年被与此山寒。
黄峰三十六咏 其二十二 上升
作者：陈恭
朝代：宋
体裁：七言绝句

采药游仙数数来，曾传刘阮共天台。丹成独自乘云去，记得同人仍绿苔。
黄峰三十六咏 其二十五 石门
作者：陈恭
朝代：宋
体裁：七言绝句

门开个里果如何，百丈嶙峋孰许过。除是仙翁鸾鹤至，松花堆与夕阳多。
黄峰三十六咏 其二十八 云门
作者：陈恭
朝代：宋
体裁：七言绝句

一峰缥缈近三台，时有清风拂草莱。明月已无花影吠，重门应自倚云开。
黄峰三十六咏 其二十六 棋石
作者：陈恭
朝代：宋
体裁：七言绝句

平分黑白布中边，欲决输赢几岁年。局里莫教事胜算，让人一著是神仙。
黄峰三十六咏 其二十四 仙都
作者：陈恭
朝代：宋
体裁：七言绝句

忙得秦皇汉武求，只因莲岛与瀛洲。何如浑却仙人迹，牧竖樵夫许共游。
黄峰三十六咏 其五 圣泉
作者：陈恭
朝代：宋
体裁：七言绝句

贪泉一酌亦能清，祇问其人不问名。试使愚夫来此饮，岂能浇与慧根生。
黄峰三十六咏 其八 芙蓉
作者：陈恭
朝代：宋
体裁：七言绝句

霜质疑携自汉宫，晓来如雪夕阳红。有时云白烟笼处，却欲相搴秋水中。
黄峰三十六咏 其六 叠嶂
作者：陈恭
朝代：宋
体裁：七言绝句

千年不受风雷撼，半壁长依保障雄。最爱春深苔篆积，恰如题遍御屏风。
黄峰三十六咏 其十 青鸾
作者：陈恭
朝代：宋
体裁：七言绝句

王母前头御紫銮，何年飞下碧云端。空山岂足栖神鸟，会有天风振羽翰。
黄峰三十六咏 其十一 紫石
作者：陈恭
朝代：宋
体裁：七言绝句

清华长日丽仙台，色相林泉莫浪猜。不是衔书栖凤鸟，何缘沾得紫泥来。
黄峰三十六咏 其十七 石人
作者：陈恭
朝代：宋
体裁：七言绝句

日日烟霞望里收，项强曾肯一低头。高岩独立真千古，愧杀人间软美流。
黄峰三十六咏 其十三 桃花
作者：陈恭
朝代：宋
体裁：七言绝句

春色仙源艳晓风，凝眸烂熳入云中。平林敢道栽如锦，早有高山一树红。
黄峰三十六咏 其十九 轩辕
作者：陈恭
朝代：宋
体裁：七言绝句

华虫不御欲寻元，九有何殊敝屣论。岂剩名根尚未断，今人何必额轩辕。
黄峰三十六咏 其十二 钵盂
作者：陈恭
朝代：宋
体裁：七言绝句

尊者西来救世浓，婆心曾不计飧饔。钵盂一掷高峰后，麻水从无说毒龙。
黄峰三十六咏 其十五 狮子
作者：陈恭
朝代：宋
体裁：七言绝句

威猛能令百兽低，当年闻自五台西。豺狼此地今应少，不待山巅吼狻猊。
黄峰三十六咏 其十八 云际
作者：陈恭
朝代：宋
体裁：七言绝句

偶振高冈千仞衣，鸾骖无数遇朝晖。玉泉香案原非远，何羡王乔两舄飞。
黄峰三十六咏 其十六 莲花
作者：陈恭
朝代：宋
体裁：七言绝句

九品惟应佛土栽，谁携千丈日边开。溪流一派仙源合，浮得香从菡萏来。
黄峰三十六咏 其十四 朱砂
作者：陈恭
朝代：宋
体裁：七言绝句

曾传帝子此披霞，炼鼎犹红温水涯。九转不须勾漏觅，峰头原亦有丹砂。
黄峰三十六咏 其四 九龙
作者：陈恭
朝代：宋
体裁：七言绝句

蜿蟺群成润下功，为霖原属水晶宫。不图今日筇携遍，黄海云中遇九重。
水调歌头（寿曹太守）
作者：陈惟哲
朝代：宋
体裁：词

近畿贤太守，陆地隐神仙。功高玉记，名通紫府自长年。拂拭壶中光景，游戏人间风月，富贵本青毡。十载五分牧，惠泽浸江天。把文章，做勋业，德才全。龟峰堂上，满城和气入歌筵。春在百花庭院，坐拥十眉珠翠，寿酒吸长川。来岁称觞处，稳向凤池边。
斗起亭
作者：陈愿
朝代：宋

乞得雨初霁，登临一解颜。自携斑竹杖，来对白云山。月色朦胧里，溪声远近间。相留且盘礴，莫惜夜深还。
斗起亭
作者：陈愿
朝代：宋

乞得雨初霁，登临一解颜。
自携斑竹枝，来对白云山。
月色朦胧裏，溪声远近间。
相留且盘礴，莫惜夜深还。
斗起亭
作者：陈愿
朝代：宋

乞得雨初霁，登临一解颜。
自携斑竹枝，来对白云山。
月色朦胧里，溪声远近间。
相留且盘礴，莫惜夜深还。
无愁可解
作者：陈慥
朝代：宋

天下传咏，以谓几于达者。龙丘子犹笑之。此虽免乎愁，犹有所解也。若夫游于自然而托于不得已，人乐亦乐，人愁亦愁，彼且恶乎解哉。乃反其词，作无愁可解云：
光景百年，看便一世，生来不识愁味。问愁何处来，更开解个甚底。万事从来风过耳。何用不著心里。你唤做、展却眉头，便是达者，也则恐未。此理。本不通言，何曾道、欢游胜如名利。道即浑是错，不道如何即是。这里元无我与你。甚唤做、物情之外。若须待醉了、方开解时，问无酒、怎生醉。
句
作者：陈成之
朝代：宋

半窗图画梅花月，一枕波涛松树风。
小重山·恨入眉尖熨不开
作者：陈成之
朝代：宋
体裁：词

恨入眉尖熨不开。日高犹未肯，傍妆台。玉郎嘶骑不归来。梁间燕，犹自及时回。粉泪污香腮。纤腰成瘦损，有人猜。一春那识下香阶。春又去，花落满苍苔。
遗爱祠
作者：陈成己
朝代：宋
体裁：七言绝句

水自湖心一派分，高低晚望稻垂云。侵鱼争畔人如鬼，莫向祠前听祭文。
御沟柳
作者：陈执中
朝代：宋
体裁：七言绝句

一度春来一度新，翠光长得照龙津。君王自爱天然态，恨杀昭阳学舞人。
惠安县斋咏梅
作者：陈执中
朝代：宋
体裁：七言绝句

去年边上见梅花，醉眼淹留未到家。今日岭南攀折得，忽惊身又在天涯。
题苍梧部
作者：陈执中
朝代：宋

莫讶南方景物疏，为君聊且话苍梧。地倾二面城池壮，江迸三流气色粗。山畜火光因政出，石藏牛影为仙呼。官厅传自唐丞相，民颂思从汉大夫。龙母庙堂神鬼集，鳄鱼池近介鳞趋。朝台望断归岐路，冰井频窥爽发肤。脍美不堪全用鲤，果珍何忍命为奴。云归上国名终远，郡带□藩势未孤。铜鼓声浮翻霹雳，桄榔林静露真珠。溪平花槛饶桃李，疆压莺歌尽鹧鸪。三足吉祥文上载，独峰为盛事元无。封疆自觉随时广，饮食从分过岭殊。行伍戢威遵下武，儿童知学乐从儒。风轻别墅来渔唱，人到闲坊恋酒垆。服尚鲜华几两蜀，市相交易类全吴。营希贤帅偏栽柳，扇慕良规各制蒲。春耸门阑多列戟，雪从弦管舞双奴。只因谈笑评风俗，僭用诗谣和裤襦。万里无媒休促蹙，数年从宦弄斯须。却忧别后牵吟想，欲写幽期入画图。
题苍梧部
作者：陈执中
朝代：宋

莫讶南方景物疏，为君聊且话苍梧。
地倾二面城池壮，江迸三流气色麄。
山畜火光因政出，石藏牛影为仙呼。
官厅传自唐丞相，民颂思从汉大夫。
龙母庙堂神鬼集，鰐鱼池近介鳞趋。
朝台望断归岐路，冰井频窥爽髪肤。
脍美不堪全用鲤，果珍何忍命为奴。
云归上国名终远，郡带□藩势未孤。
铜鼓声浮翻霹雳，桄榔林静露真珠。
溪平花槛饶桃李，疆压莺歌尽鹧鸪。
三足吉祥文上载，独峰为盛事元无。
封疆自觉随时广，饮食从分过岭殊。
行伍戢威遵下武，儿童知学乐从儒。
风轻别墅来渔唱，人到闲坊恋酒垆。
服尚鲜华几两蜀，市相交易类全吴。
营希贤帅偏栽柳，扇慕良规各制蒲。
春耸门阑多列戟，雪从絃管舞双奴。
只因谈笑评风俗，僭用诗谣和袴襦。
万里无媒休促蹙，数年从宦弄斯须。
却忧别后牵吟想，欲写幽期入画图。
题苍梧部
作者：陈执中
朝代：宋

莫讶南方景物疏，为君聊且话苍梧。
地倾二面城池壮，江迸三流气色麄。
山畜火光因政出，石藏牛影为仙呼。
官厅传自唐丞相，民颂思從汉大夫。
龙母庙堂神鬼集，鳄鱼池近介鳞趋。
朝台望断归岐路，冰井频窥爽发肤。
脍美不堪全用鲤，果珍何忍命为奴。
云归上国名终远，郡带口藩势未孤。
铜鼓声浮翻霹雳，桄榔林静露真珠。
溪平花槛饶桃李，疆压莺歌尽鹧鸪。
三足吉祥文上载，独峰为盛事元无。
封疆自觉随时广，饮食從分过岭殊。
行伍戢威遵下武，儿童知学乐從儒。
风轻别墅来渔唱，人到间坊恋酒垆。
服尚鲜华几两蜀，市相交易类全吴。
营希贤帅偏栽柳，扇慕良规各製蒲。
春耸门阑多列戟，雪從弦管舞双奴。
祇因谈笑凭风俗，僭用诗谣和夸襦。
万里无媒休促蹙，数年從宦弄斯须。
却忧别后牵吟想，欲写幽期入画图。
与毛女游
作者：陈抟
朝代：宋
体裁：五言绝句

药苗不满笥，又更上危颠。回指归去路，相将入翠烟。
俞公岩
作者：陈抟
朝代：宋
体裁：五言绝句

万事若在手，百年聊称情。他时南岳去，记得此岩名。
冬日晚望
作者：陈抟
朝代：宋

山鬼暖或呼，溪鱼寒不跳。
晚景愈堪观，危峰露残照。
冬日晚望
作者：陈抟
朝代：宋

山鬼煖或呼，溪鱼寒不跳。晚景愈堪观，危峰露残照。
华山
作者：陈抟
朝代：宋
体裁：七言绝句

半夜天香入岩谷，西风吹落岭头莲。空爱掌痕侵碧汉，无人曾叹巨灵仙。
句
作者：陈抟
朝代：宋
体裁：句

山色满庭供画障，松声万壑即琴弦。
句
作者：陈抟
朝代：宋

蚕月桑叶青，莺时柳花白。万顷白云独自有，一枝仙桂阿谁无。
句·其一
作者：陈抟
朝代：宋

蚕月桑叶青，莺时柳花白。
句·其一
作者：陈抟
朝代：宋

蚕月桑叶青，鶑时柳花白。
句·其二
作者：陈抟
朝代：宋

万顷白云独自有，一枝仙桂阿谁无。
咏毛女
作者：陈抟
朝代：宋

曾折松枝为宝栉，又编栗叶作罗襦。
有时问着秦宫事，笑捻仙花望太虚。
咏毛女
作者：陈抟
朝代：宋

曾折松枝为宝栉，又编栗叶作罗襦。有时问著秦宫事，笑撚仙花望太虚。
喜英公大师挂锡太华
作者：陈抟
朝代：宋

暗喜莲峰作近邻，拨开云雾见师频。有时问个艰难字，便沐周旋说与人。唐李监应留后迹，汉蔡邕想是前身。堪嗟继踵无徒弟，笔法收藏在渭滨。
喜英公大师挂锡太华
作者：陈抟
朝代：宋

暗喜莲峰作近隣，拨开云雾见师频。
有时问箇艰难字，便沐周旋说与人。
唐李监应留后迹，汉蔡邕想是前身。
堪嗟继踵无徒弟，笔法收藏在渭滨。
归隐
作者：陈抟
朝代：宋
体裁：诗

十年踪迹走红尘，回首青山入梦频。紫陌纵荣争及睡，朱门虽贵不如贫。愁闻剑戟扶危主，闷见笙歌聒醉人。携取旧书归旧隐，野花啼鸟一般春。
归隠
作者：陈抟
朝代：宋

十年踪迹走红尘，回首青山入梦频。
紫陌纵荣争及睡，朱门虽贵不如贫。
愁闻剑戟扶危主，闷见笙歌聒醉人。
携取旧书归旧隠，野花啼鸟一般春。
石刻诗
作者：陈抟
朝代：宋
体裁：七言绝句

我谓浮荣真是幻，醉来舍辔谒高公。因聆玄论冥冥理，转觉尘寰一梦中。
西峰
作者：陈抟
朝代：宋
体裁：五言律诗

为爱西峰好，吟头尽日昂。岩花红作阵，溪水绿成行。几夜碍新月，半山无夕阳。寄言嘉遁客，此处是仙乡。
诗
作者：陈抟
朝代：宋
体裁：五言绝句

我见世人忙，个个忙如火。忙者不为身，为身忙却可。
诗一首
作者：陈抟
朝代：宋
体裁：七言绝句

华阴高处是吾宫，出即凌空跨晓风。台殿不将金锁闭，来时自有白云封。
赠张乖崖
作者：陈抟
朝代：宋
体裁：七言绝句

自吴入蜀是寻常，歌舞筵中救火忙。乞得金陵养闲散，也须多谢鬓边疮。
赠金励睡诗
作者：陈抟
朝代：宋

常人无所重，惟睡乃为重。举世皆为息，魂离神不动。觉来无所知，贪求心愈用。堪笑尘中人，不知梦是梦。至人本无梦，其梦本游仙。真人本无睡，睡则浮云烟。炉里近为药，壶中别有天。欲知睡梦里，人间第一玄。
赠金励睡诗·其一
作者：陈抟
朝代：宋
体裁：古风

常人无所重，惟睡乃为重。举世皆为息，魂离神不动。觉来无所知，贪求心愈用。堪笑尘中人，不知梦是梦。
赠金励睡诗·其二
作者：陈抟
朝代：宋

至人本无梦，其梦本游仙。
真人本无睡，睡则浮云烟。
炉裏近为药，壶中别有天。
欲知睡梦裏，人间第一玄。
赠金励睡诗·其二
作者：陈抟
朝代：宋

至人本无梦，其梦本游仙。真人本无睡，睡则浮云烟。炉里近为药，壶中别有天。欲知睡梦里，人间第一玄。
辞上归进诗
作者：陈抟
朝代：宋

草泽吾皇诏，图南抟姓陈。三峰千载客，四海一闲人。世态从来薄，诗情自得真。乞全獐鹿性，何处不称臣。
辞上归进诗
作者：陈抟
朝代：宋

草泽吾皇诏，图南抟姓陈。
三峰千载客，四海一闲人。
世态从来薄，诗情自得真。
乞全麞鹿性，何处不称臣。
题石水涧
作者：陈抟
朝代：宋
体裁：七言绝句

银河洒落翠光冷，一派回环湛晚晖。几恨却为顽石碍，琉璃滑处玉花飞。
句
作者：陈括
朝代：宋

古来唯有杜陵翁。
题张氏十咏图
作者：陈振孙
朝代：宋

平生闻说张三影，十咏谁知有乃翁。逢世升平百年久，与龄耆艾一家同。名贤叙述文章好，胜事流传绘素工。遐想盛时生恨晚，恍如身在画图中。
题张氏十咏图
作者：陈振孙
朝代：宋

平生闻说张三影，十咏谁知有乃翁。
逢世昇平百年久，与龄耆艾一家同。
名贤叙述文章好，胜事流传绘素工。
遐想盛时生恨晚，恍如身在画图中。
赠冲虚斋朱道士
作者：陈振甫
朝代：宋

玉室金堂世有人，龙眠龟息鹤精神。
暑风吹起尘三丈，城市出来闲采真。
赠张师
作者：陈振甫
朝代：宋
体裁：古风

富贵不可絷，潇然脱尘羁。神气自涵养，岩壑方栖迟。山中有宰相，物外多仙师。蓬莱定不达，节操请坚持。
醉赠宫主许存道
作者：陈振甫
朝代：宋
体裁：七言绝句

我到洞天双眼明，凭虚不觉骨毛轻。更有清幽许存道，为写高山流水声。
光渌亭杏花
作者：陈掞
朝代：宋
体裁：古风

西郊见说春事浓，杏花香发眠东风。主人未解此花意，小槽溜溜杯犹空。劝君潋滟蒲萄绿，好看枝头红映肉。莫令风雨遣花飞，徒唱人间断肠曲。
破山寺双头白莲
作者：陈掞
朝代：宋

湘南夜水风露清，月明耿耿波益平。婵娟有人步罗袜，琼珰玉佩双娉婷。可怜玉骨埋藏久，肠断人间无复有。岂知化作兰若莲，宿契未忘犹并首。想应快意洗尘缘，不向谢池争取妍。玻璃盘中净土颊，一心稽首西方仙。请君以图献天子，当与嘉禾并周史。毋令寂寞堕空山，泣月悲云清夜残。
破山寺双头白莲
作者：陈掞
朝代：宋

湘南夜水风露清，月明耿耿波益平。
婵娟有人步罗袜，琼珰玉佩双娉婷。
可怜玉骨埋藏久，肠断人间无復有。
岂知化作兰若莲，宿契未忘犹并首。
想应快意洗尘缘，不向谢池争取妍。
玻璃盘中凈土颊，一心稽首西方仙。
请君以图献天子，当与嘉禾并周史。
毋令寂寞堕空山，泣月悲云清夜残。
破山寺双头白莲
作者：陈掞
朝代：宋

湘南夜水风露清，月明耿耿波益平。
婵娟有人步罗袜，琼璫玉佩双娉婷。
可怜玉骨埋藏久，肠断人间无复有。
岂知化作兰若莲，宿契未忘犹并首。
想应快意洗尘缘，不向谢池争取妍。
玻璃盘中净土颊，一心稽首西方仙。
请君以图献天子，当与嘉禾并周史。
毋令寂寞堕空山，泣月辈云清夜残。
题稙庵
作者：陈掞
朝代：宋
体裁：古风

季鹰雅志本江湖，胡为入洛诚计疏。一杯莼羹入归梦，岁晚仅饱松江鲈。何如王郎十亩宅，一生江头枕江碧。西风落日弄烟波，却笑陶朱计然策。我来访君春已深，江花江柳翻绿阴。相携三径拾瑶草，为问客来何苦心。固知此事君计得，我被微官苦相逼。劝君谨勿语弹冠，便恐纷纷北山檄。
题稙庵
作者：陈掞
朝代：宋

季鹰雅志本江湖，胡为入洛诚计疏。
一杯莼羹入归梦，岁晚仅饱松江鲈。
何如王郎十亩宅，一生江头枕江碧。
西风落日弄烟波，却笑陶朱计然策。
我来访君春已深，江花江柳翻绿阴。
相攜三径拾瑶草。为问客来何苦心。
固知此事君计得，我被微官苦相逼。
劝君谨勿语弹冠，便恐纷纷北山檄。
即事
作者：陈揆
朝代：宋
体裁：七言绝句

谁家庭院冷萧萧，闭却朱门不许敲。惟有东风藏不得，隔墙露出杏花梢。
咏水仙花
作者：陈搏
朝代：宋

湘君遗恨付云来，虽堕尘埃不染埃。疑是汉家涵德殿，金芝相伴玉芝开。
行部仙游
作者：陈效
朝代：宋
体裁：七言律诗

碧山如画豁吟眸，信是神仙此地游。九鲤有人争乞梦，一麾无事独登楼。田中水白秧初雨，陇上云黄麦已秋。民困祇今苏息否，我来端不为花谋。
水调歌头
作者：陈敷
朝代：宋

明月双溪上，胜景号金华。当年此夕，多少鸾凤杂云霞。共拥飘摇倦伯，来作人间英杰，王谢旧名家。纶綍妙文采，帷幄富忠嘉。圣天子，形梦寐。眷尤加。麒麟烟上早晚，丹陛听宣麻。鼎袖无穷勋业，岁岁薰风日永，萱秀北堂花。潋滟绮筵酒，寿算等胡沙。
水调歌头
作者：陈敷
朝代：宋
体裁：词

明月双溪上，胜景号金华。
当年此夕，多少鸾凤杂云霞。
共拥飘颻倦伯，来作人间英杰，王谢旧名家。
纶绋妙文采，帷幄富忠嘉。
圣天子，形梦寐。
眷尤加。
麒麟烟上早晚，丹陛听宣麻。
鼎袖无穷勋业，岁岁薰风日永，萱秀北堂花。
潋滟绮筵酒，寿算等胡沙。
水调歌头·寿枢密
作者：陈敷
朝代：宋
体裁：词

明月双溪上，胜景号金华。当年此夕，多少鸾凤杂云霞。共拥飘飘仙伯，来作人间英杰，王谢旧名家。纶綍妙文采，帷幄富忠嘉。圣天子，形梦寐，眷尤加。麒麟阁上，早晚丹陛听宣麻。鼎轴无穷勋业，岁岁熏风日永，萱秀北堂花。潋滟绮筵酒，寿算等河沙。
水调歌头·明月双溪上
作者：陈敷
朝代：宋

明月双溪上，胜景号金华。
当年此夕，多少鸾凤杂云霞。
共拥飘飖倦伯，来作人间英杰，王谢旧名家。
纶绋妙文采，帷幄富忠嘉。
圣天子，形梦寐。
眷尤加。
麒麟烟上早晚，丹陛听宣麻。
鼎袖无穷勋业，岁岁熏风日永，萱秀北堂花。
潋滟绮筵酒，寿算等胡沙。
赠曹延
作者：陈文叔
朝代：宋
体裁：七言绝句

混然天性本天成，何必拘泥守意城。识破鸢飞鱼跃事，自知万物不离诚。
春日田园杂兴
作者：陈文增
朝代：宋

熙熙垄亩扇和风，簇簇人烟野意浓。培溉桑麻沿汲路，经行荠麦省耕农。饮牛涧暖山摇影，接果枝青藓拆封。酒熟花香村欲社，芒鞋藤杖尽从容。
春日田园杂兴
作者：陈文增
朝代：宋

熙熙垅亩扇和风，簇簇人烟野色浓。
培溉桑麻沿汲路，经行齐麦省耕农。
饮牛润暖山摇影，接果枝青藓拆封。
酒熟花香村欲社。芒鞵藤杖似从容。
春日田园杂兴
作者：陈文增
朝代：宋

熙熙壠亩扇和风，簇簇人烟野意浓。
培溉桑麻沿汲路，经行荠麦省耕农。
饮牛涧暖山摇影，接果枝青藓拆封。
酒熟花香村欲社，芒鞵藤杖尽从容。
寄莫道人
作者：陈文孙
朝代：宋

林木自春兰自芽，游山过我兴何赊。铁桥问径最高顶，石洞开云随处家。人讶长年能绿发，我知真性即丹砂。谈锋未了归途速，一雨洗尘清可涯。暂闲吏债访仙居，云亦随人为卷舒。桑下忽逢三度宿，腹中如饱十年书。哦诗对酒谁知我，食柏餐霞一任渠。底事若能无障碍，不愁无地著吾庐。
寄莫道人·其一
作者：陈文孙
朝代：宋

林木自春兰自芽，游山过我兴何赊。铁桥问径最高顶，石洞开云随处家。人讶长年能绿发，我知真性即丹砂。谈锋未了归途速，一雨洗尘清可涯。
寄莫道人·其一
作者：陈文孙
朝代：宋

林木自春兰自芽，游山过我兴何赊。
铁桥问径最高顶，石洞开云随处家。
人讶长年能绿髮，我知真性即丹砂。
谈锋未了归途速，一雨洗尘清可涯。
寄莫道人·其二
作者：陈文孙
朝代：宋

暂闲吏债访仙居，云亦随人为卷舒。
桑下忽逢三度宿，腹中如饱十年书。
哦诗对酒谁知我，食柏餐霞一任渠。
底事若能无障碍，不愁无地着吾庐。
寄莫道人·其二
作者：陈文孙
朝代：宋

暂闲吏债访仙居，云亦随人为卷舒。桑下忽逢三度宿，腹中如饱十年书。哦诗对酒谁知我，食柏餐霞一任渠。底事若能无障碍，不愁无地著吾庐。
一夕梦中得绝句觉时惟记后二句最真因润色足成之
作者：陈文蔚
朝代：宋
体裁：七言绝句

岁月苦为身口累，风霜无奈鬓毛侵。中间一事却奇特，存得当时一片心。
丁丑老人生旦
作者：陈文蔚
朝代：宋
体裁：古风

箕畴五福孰居一，惟有年高无等匹。皆缘作善天降康，视履知当获元吉。贫居衣食虽屡乏，墙下有桑园芋栗。乘肥衣轻岂不快，往往久长难可必。矍铄吾翁八十五，骨劲双瞳如点漆。安贫每甘菽水养，虽是形癯心则逸。菊花开晚似有意，不为重阳为今日。成行儿女罗酒浆，拜祝愿天从所乞。不愿分外乐事多，只愿亲安体无疾。不愿官书汾阳考，只愿亲年增秩秩。儿孙倘或有生意，此去买田多种秫。直须酿酒如春红，岁岁称觞无了毕。况当风物一年好，盘荐黄橙并绿橘。
七月四夜雨过差凉閒坐和徐子融晦日所寄四绝
作者：陈文蔚
朝代：宋

昏花病眼已经年，世味甘酸总澹然。堆案文书浑不读，一灯危坐晚凉天。珍重羲黄书一编，昔经秦火不能然。君今于此得消息，岂外吾身更觅天。每向清宵自省愆，滔滔无奈世皆然。盈亏消息因而悟，万事支颐一听天。此理分明见各偏，何时讲习到同然。寄书好与随庵道，千里元来共一天。
七月四夜雨过差凉閒坐和徐子融晦日所寄四绝·其一
作者：陈文蔚
朝代：宋
体裁：七言绝句

昏花病眼已经年，世味甘酸总澹然。堆案文书浑不读，一灯危坐晚凉天。
七月四夜雨过差凉閒坐和徐子融晦日所寄四绝·其三
作者：陈文蔚
朝代：宋
体裁：七言绝句

每向清宵自省愆，滔滔无奈世皆然。盈亏消息因而悟，万事支颐一听天。
七月四夜雨过差凉閒坐和徐子融晦日所寄四绝·其二
作者：陈文蔚
朝代：宋
体裁：七言绝句

珍重羲黄书一编，昔经秦火不能然。君今于此得消息，岂外吾身更觅天。
七月四夜雨过差凉閒坐和徐子融晦日所寄四绝·其四
作者：陈文蔚
朝代：宋
体裁：七言绝句

此理分明见各偏，何时讲习到同然。寄书好与随庵道，千里元来共一天。
七月廿六日登四望亭小酌和赵守韵二绝
作者：陈文蔚
朝代：宋

为爱黄云到晚晴，一樽高兴寄危亭。风荷捲水高低绿，烟树连山远近青。极目风烟尽一城，身闲无日不登亭。双明远与孤鸿没，绕郭一江罗带青。
七月廿六日登四望亭小酌和赵守韵二绝·其一
作者：陈文蔚
朝代：宋
体裁：七言绝句

为爱黄云到晚晴，一樽高兴寄危亭。风荷捲水高低绿，烟树连山远近青。
七月廿六日登四望亭小酌和赵守韵二绝·其二
作者：陈文蔚
朝代：宋
体裁：七言绝句

极目风烟尽一城，身闲无日不登亭。双明远与孤鸿没，绕郭一江罗带青。